title: Auringon ja Kuun pyramidit

text: Auringon pyramidi valmistui Tzacualli-kaudella myöhäisen esiklassisen kauden lopussa. Tutkijoiden mukaan sen ensimmäinen vaihe valmistui 300 eaa. – 1 jaa. Toisessa vaiheessa 100 jaa. tehtiin ensi kertaa melko suuri pyramidi, jonka sivut olivat 184 metriä ja korkeus 46 metriä. Nykymuotoonsa Auringon pyramidi tehtiin 150–225 jaa.


title: Auringon ja Kuun pyramidit

text: Auringon pyramidin teko vaati arviolta miljoona kuutiometriä rakennusmateriaalia eli 30 miljoonaa korillista. Tämä olisi vaatinut arviolta 6 miljoonaa työpäivää, eli rakentaminen olisi 6000 työläiseltä vienyt noin 10 vuotta.


title: Auringon ja Kuun pyramidit

text: Kuun pyramidi valmistui Auringon pyramidin jälkeen klassisen kauden alussa noin vuonna 250.


title: ASD

text: ASD tarkoittaa seuraavia asioita:


title: Saiyalaiset

text: Saiyalaiset ovat Akira Toriyaman keksimä rotu Dragon Ballissa, Dragon Ball Z:ssa, Dragon Ball GT ja Dragon Ball Superissa.


title: Saiyalaiset

text:
Seitsemännen ja toisen universumin planeetta Vegetalta tulleet saiyalaiset ovat vahva hännällinen rotu. Mangassa heitä on planeetta Vegetan tuhon jälkeen vain neljä, mutta anime-elokuvissa enemmän. Saiyalaisten kotiplaneetalla painovoima on kymmenkertainen Maahan verrattuna. Alkuperäisessä Dragon Ball -mangassa saiyalaisten hiukset eivät enää kasva syntymän jälkeen. Saiyalainen voi leikata tahtoessaan hiuksensa kokonaan pois, mutta hän on sen jälkeen hiukseton koko loppuelämänsä ajan. Saiyalaisilla näyttäisi myös olevan erityisen hyvä ruokahalu. Esimerkiksi Goku ja Vegeta ahmivat paljon ruokaa, jos sitä on saatavilla.
Kaikkien saiyalaisten nimet ovat johdoksia jostakin kasvista tarkoittavasta sanasta. Esimerkiksi Gokun saiyalainen nimi "Kakarot" tulee porkkanaa tarkoittavasta sanasta "carrot". Vegeta taas saa nimensä sanasta "vegetable", kasvis. Brolyn nimi juontuu englannin sanasta "broccoli" eli parsakaali. Rodun nimi on anagrammi japaninkielisestä sanasta yasai, joka tarkoittaa vihannesta.


title: Saiyalaiset

text:
Planeetta Vegeta sijaitsee/sijaitsi Universumeissa 7 ja 2.
Planeetta Sadala sijaitsee/sijaitsi Universumeissa 6 ja 2.
Seitsemännen universumin kotiplaneetta oli alunperin Sadala, mutta saiyalaiset muuttivat sieltä pois Sadalan tuhouduttua ja valtasivat planeetta Vegetan. Saiyalaisilla ei ole enää seitsemännessä universumissa kotiplaneettaa, koska Frieza tuhosi heidän kotiplaneettansa Vegetan ja melkein jokainen heistä kuoli.


title: Irina Habarova

text: Irina Sergejevna Habarova (, s. 18. maaliskuuta 1966) on venäläinen pikajuoksija.


title: Irina Habarova

text: Habarova kilpaili Sydneyn olympialaisissa 2000, mutta karsiutui 200 metrin juoksun alkuerissä ajalla 23,21. Seuraavana vuonna hän karsiutui Edmontonin MM-kisoissa matkan välierissä. Münchenin EM-kisoissa 2002 Habarova karsiutui 200 metrillä välierissä ja oli mukana Venäjän joukkueessa, joka voitti 4 x 100 metrin viestijuoksussa EM-pronssia. Habarova voitti Venäjän mestaruuden 200 metrillä vuonna 2004. Hän osallistui samana vuonna Ateenan olympialaisiin, joissa karsiutui 100 metrin juoksussa toisissa alkuerissä ajalla 11,32, mutta oli mukana Venäjän pikaviestijoukkueessa, joka voitti olympiahopeaa. Seuraavana vuonna hän karsiutui Helsingin MM-kisoissa 200 metrin välierissä. Hän voitti Göteborgin EM-kisoissa 2006 pronssia 100 metrillä ajalla 11,22 sekä oli mukana voittamassa pikaviestin EM-kultaa.


title: Michael Emerson

text: Michael Emerson (7. syyskuuta 1954, Cedar Rapids, Iowa, Yhdysvallat) on yhdysvaltalainen näyttelijä. Hänet tunnetaan muun muassa Emmy-palkitusta Benjamin Linusin roolistaan televisiosarjassa "Lost".


title: Michael Emerson

text: Michael syntyi Cedar Rapidsissa, Iowassa ja varttui läheisessä Toledon kaupungissa. Valmistuttuaan vuonna 1976 Draken yliopistosta Des Moinesista, jossa hän opiskeli teatteria ja taidetta, hän muutti New Yorkin kaupunkiin. Koska hän ei löytänyt näyttelijän töitä, hän otti työn freelancer-suunnittelijana. Vuonna 1986 hän muutti ensimmäisen vaimonsa kanssa Floridan Jacksonvilleen. Siellä hän työskenteli vuosina 1986–1993 ohjaajana ja opettajana Flagler Collegessa.


title: Michael Emerson

text: Michael Emerson päätti opiskella lisää näyttelemistä Master of Fine Artsissa. Hän valmistui Alabama Shakespeare Festival’s Universitysta vuonna 1993, ja palasi New Yorkiin, jossa hän esiintyi vuosittaisessa Alabama Shakespeare Festivalissa.


title: Michael Emerson

text: Emerson koki läpimurtonsa vuonna 1997 näytellessään Oscar Wildeä Moises Kaufmanin off-Broadway näytelmässä "Gross Indecency: The Trials of Oscar Wilde", jota seurasi useita muita maineikkaita lavaesiintymisiä. Vuonna 1998 hän esiintyi Uma Thurmanin kanssa off-Broadway näytelmässä "The Misanthrope" ja vuonna 1999 hän näytteli Willie Obania "The Iceman Comethissa" Kevin Spaceyn kanssa.


title: Michael Emerson

text: Emerson loi uraa sekä televisiossa että valkokankaalla näytellen vaarallisia ja haavoittuneita hahmoja. Vuonna 2001 hän voitti ”Outstanding Guest Actor in Drama Seriesin” Emmy-palkinnon näyteltyään sarjamurhaaja William Hinksiä "Oikeus ja kohtuus -televisiosarjan useissa jaksoissa.


title: Michael Emerson

text: Yksi Emersonin parhaiten tunnetuista töistä on Zep Hindlen hahmon näytteleminen kauhuelokuvassa "Saw" (2004). Samana vuonna hän näytteli myös Guy Stonea komediassa "Straight-Jacket". Vuosina 2006–2010 Emerson näytteli Benjamin Linusta televisiosarjassa "Lost". Hän on myös ääninäytellyt hahmoa videopelissä "". Vuosina 2011–2016 Emerson näytteli televisiosarjassa "Kohde".


title: Michael Emerson

text: Emerson tapasi tulevan toisen vaimonsa, näyttelijä Carrie Prestonin ollessaan esittämässä Hamlet-näytelmää Alabamassa. He menivät naimisiin syyskuussa 1998.


title: King (Tekken)

text: King on kahden eri fiktiivisen hahmon nimi Tekken-videopelisarjassa. Innoitus hahmoon syntyi japanilaisesta ammattilaispainijasta Tiger Maskista ja meksikolaisesta painijasta Fray Tormentasta. Tormenta sattui olemaan katolilainen pappi, josta tuli naamioitu painija avustaakseen orpokotia.


title: King (Tekken)

text: Alkuperäisen Kingin ensiesiintyminen tapahtui ensimmäisessä Tekkenissä ja hän palasi myös sarjan toiseen osaan. King oli naamioita käyttävä painija joka otteli ylläpitääkseen orpokotiaan. Armor King oli Kingin ystävä sekä kilpailija ja hän oli Kingin pomovastus peleissä Tekken ja Tekken 2. Toisen turnauksen jälkeen, Ogre tappoi Kingin. Tekken 3:sta eteenpäin, Kingin kasvattama orpolapsi on toiminut Kinginä.


title: King (Tekken)

text: Ensimmäinen King oli tunteeton kaduilla rähisijä, jota ei kiinnostanut maailmassa mikään muu kuin tappeleminen. Yhdessä tappelussa King vahingoittui pahoin ja luhistui luostarin eteen. Papit pelastivat hänet kuolemalta. Toipumisen jälkeen King huomasi toimineensa aiemmin väärin ja päätti muuttaa elämäntapansa. Hänestä tuli katolinen pappi ja hän lopetti tappelemisen. Hänestä tuli mies, jolla oli tehtävä; hän unelmoi orpokodin perustamisesta katulapsille, toivoen että voisi näin pelastaa lapset tulemasta siksi, mitä hän oli joskus ollut.


title: King (Tekken)

text: Kingillä oli kuitenkin ongelma. Hänellä ei ollut varaa toteuttaa tuota unelmaa. Hän saa tiedon, että järjestetään taisteluturnaus "The King of Iron Fist Tournament", jonne hän päättää osallistua voittorahojen toivossa. King ylsi turnauksessa kolmannelle sijalle, ja sai tarpeeksi rahaa perustaakseen orpokodin. Turnauksessa hän myös tapasi vastustajansa Armor Kingin. King sijoittui Turnauksessa kolmanneksi, näin ollen varaa perustaa oma orpokoti.


title: King (Tekken)

text: Kingin orpokodista tuli menestyksekäs. Kun eräs Kingin hoitamista lapsista kuoli, hän masentui, luovutti jaguaarinaamionsa ja palasi kadulle raivoavaksi alkoholistiksi. King olisi kuollut, jos vanha vastustaja Armor King ei olisi saanut vakuuteltua häntä taas pitämään naamiota ja osallistumaan "The King of Iron Fist Tournament 2":een.


title: King (Tekken)

text: King harjoitteli tehokkaasti ja parantui alkoholismista. Hän taisteli Armor Kingiä vastaan turnauksessa ja hävisi. Turnauksen jälkeen hän otti osaa ammattilaispainija- ja kamppailulajien turnauksiin saadakseen lisää rahaa orpokotiaan varten. Hän myös opetti taistelutaitojansa lapsille itsepuolustusta varten. Armor Kingistä ja Kingistä tuli hyvin läheiset ystävät


title: King (Tekken)

text:
Myöhemmin Heihachi Mishiman Tekken Force herätti Ogren, Taistelemisen Jumalan ikivanhassa rauniossa Meksikossa. Ogre hyökkäsi monen taistelulajien taitajan päälle. Näihin valitettavasti kuului myös King.
King II teki ensiesiintymisensä Tekken 3:ssa ja on siitä eteenpäin esiintynyt jokaisessa Tekken- pelissä. Armor King oli hänen mentori ja Graig Mardukista tuli Kingin paras ystävä. King ylläpitää King I:sen perustamaa orpokotia painimisesta saamillaan tuloillaan.
Eräs katulapsista, joka kasvatettiin orpokodissa, teki töitä Kingin kanssa. 24 vuoden iässä tämä painija sai kuulla Kingin traagisesta kuolemasta, jonka Ogre oli aiheuttanut.


title: King (Tekken)

text: Huomattuaan, että orpokoti kaatuisi (koska Kingin turnauksien tuotot olivat ainoa ansio), tämä mies päätti ottaa Kingin jaguaarinaamion ja matkia hänen taistelutyyliään. Valitettavasti hän oli nähnyt Kingin painiliikkeet vain ollessaan pieni lapsi, joten hän hävisi kaikki turnaukset, joihin hän osallistui. Eräänä päivänä kuitenkin toinen naamioitu mies vieraili uuden Kingin luona, ja esittäytyi hänelle vanhana ystävänä. Tämä mies paljastui Armor Kingiksi, joka oli kiinnostunut saamaan selville, onko huhut uudesta Kingistä totta.


title: King (Tekken)

text: Neljän vuoden ajan kaksikko harjoitteli yhdessä ja uusi King oppi äkkiä; aikuistuen nopeasti vahvaksi painijaksi, jolla on äärimmäiset voimat. Hän tuli tunnetuksi King Toisena (King the Second). Sillä hetkellä 28-vuotias painija oli kelvollinen valtaistuimen perijä. King vain toivoi kostoa alkuperäisen Kingin kuoleman aiheuttajalle.


title: King (Tekken)

text: Vihaa ja raivoa täynnä oleva King päätti kostaa aiemman mestarinsa kuoleman, ja todistaa olevansa jaguaarinaamion pitämisen arvoinen.


title: King (Tekken)

text: King sai selville että hänen mestarinsa, Armor King, oli kuollut baaritappelussa. Syyllinen, Craig Marduk, oltiin pidätetty Arizonassa ja pistetty vankilaan. Kun Marduk vapautettiin (lahjuksien ansiosta, jotka King itse oli maksanut), King lähetti Mardukille kirjeen, jossa hän haastoi tämän "The King of Iron Fist Tournament 4":ään.


title: King (Tekken)

text: King voitti Mardukin, joka joutui sairaalaan. King meni sairaalaan antaakseen Mardukille tappavan iskun. King ei tehnytkään mitään, koska näki kuvan Mardukista vanhempiensa kanssa tämän sairaalapöydällä. Tajutessaan kuinka typeräksi oli tullut, hän antoi Mardukin elää.


title: King (Tekken)

text: King raivostuu saadessaan tietoonsa, että Marduk on päihittänyt vastustajia pitäessään mustaa jaguaarinaamiota päässä (samanlaista, joka oli Armor Kingillä). Marduk oli haastanut Kingin television kautta "The King of Iron Fist Tournament 5":een. Kun King näki Mardukin häpäisemässä hänen mestariansa, hän astui kehään vielä kerran.


title: King (Tekken)

text: Kingin ja Mardukin välille kehittyi ystävyys viidennen turnauksen aikana.


title: King (Tekken)

text: King sai kuulla, että Mardukin päälle on hyökätty, ja että hyökkääjä on ollut aivan Armor Kingin näköinen. Hämmentynyt ja järkyttynyt King haluaa saada selville hyökkääjän henkilöllisyyden.


title: King (Tekken)

text: "The King of Iron Fist Tournament 6" pidettäisiin kohta, ja King päättää osallistua sinne Mardukin kanssa.


title: King (Tekken)

text: King ei ole vain naamioitu ammattipainija, vaan myös orpokodin ylpeä omistaja. Hänen hyvä ystävä sekä partneri Craig Marduk ja Kingin mentorin veli Armor King II tappelivat niin verisesti, että joutuivat molemmat teho-osastolle.


title: King (Tekken)

text: King epätoivoisesti halusi pelastaa ystävänsä, mutta tiesi että heidän hoitokulunsa olisivat suurenmoiset. Samaan aikaan Kingin omistama orpokoti oli vaarassa G-Corporationin sekä Mishima Zaibatsun välillä käytävän sodan takia.


title: King (Tekken)

text: Huomatessaan olevansa pahassa pulassa, King ilmoittautui the King of Iron Fist-turnaukseen rahan kiilto silmissään.


title: King (Tekken)

text: Tekken


title: King (Tekken)

text: Tekken 2


title: King (Tekken)

text: Tekken 3


title: King (Tekken)

text: Tekken Tag Tournament


title: King (Tekken)

text: Tekken 4


title: King (Tekken)

text: Tekken 5


title: King (Tekken)

text: Tekken 6


title: King (Tekken)

text: Tekken 7


title: UWUSA

text: UWUSA eli United Workers Union of South Africa on vuonna 1986 perustettu eteläafrikkalainen ammattiyhdistys, jolla oli läheiset siteet Inkatha-vapauspuolueeseen. Sen tarkoituksena oli toimia vastavoimana ANC:n kanssa läheisessä yhteydessä olleelle COSATU:lle. UWUSA:ssa on noin 50 000 jäsentä.


title: Kjundjaje

text: Kjundjaje (, ) on maalaiskunta ("nasleg") ja sen keskuskylä Suntarin ulusin (piirin) keskiosassa Sahan tasavallassa Venäjällä. Kjundjajen kylä sijaitsee 30 km piirikeskuksesta Suntaarista pohjoiseen.


title: Kjundjaje

text: Kjundjajessa jalostetaan maitotaloustuotteita sekä naudan ja hevosen lihaa. Alueella myös viljellään viljakasveja. Kylässä on klubi, yhtenäiskoulu, terveyskeskus ja kauppa.


title: Kjundjaje

text: Kjundjajen kuntaan kuuluu keskuskylän lisäksi kaksi muuta kylää: Haryjalah ja Elgjan. Harylah sijaitsee 17 kilometriä keskuskylän koillispuolella. Elgjan sijaitsee 13 kilometriä keskuskylästä pohjoiseen ja siellä oli 22 asukasta vuonna 2001.


title: Venda (bantustan)

text: Venda on entinen, vuonna 1962 Etelä-Afrikkaan perustettu apartheid-järjestelmän mukainen bantustan. Se sijaitsi lähellä Zimbabwen rajaa ja oli tarkoitettu vendan kieltä puhuville vendoille. Alue sai "osittaisen itsehallinnon" vuonna 1973 ja julistettiin itsenäiseksi vuonna 1979, mutta ei koskaan saanut kansainvälistä tunnustusta. Vuonna 1994 Venda liitettiin takaisin osaksi Etelä-Afrikan Limpopo-provinssia.


title: Mar-Kjujol

text: Mar-Kjujol (, ) on nasleg eli maalaiskunta ja sen keskuskylä Suntarin piirin keskiosassa Sahan tasavallassa Venäjällä. Mar-Kjujolin kylä sijaitsee 68 km piirikeskuksesta Suntaarista luoteeseen.


title: Mar-Kjujol

text: Mar-Kjujolissa jalostetaan maitotaloustuotteita ja hevosen lihaa. Kylässä on kulttuuritalo, yhtenäiskoulu, terveyskeskus ja kauppa.


title: Vakoutuminen

text: Embryologiassa vakoutumisella tai vakoutumisjakautumisella tarkoitetaan solujen jakautumista varhaisessa alkiossa. Sen aikana monien eliölajien tsygootit käyvät läpi useita solusyklejä ilman näkyvää kasvua. Näin muodostuu solurykelmä, konka läpimitta on sama kuin alkuperäinen tsygootti.


title: Vakoutuminen

text: Ruskuaisen määrästä riippuen vakoutuminen voi olla joko "holoblastinen", jolloin solujen jakautuminen on täydellistä, tai "meroblastinen", jolloin vakoutuminen tapahtuu vain osittain. Kun solunjakautumiset ovat tuottaneet noin sata solua, kutsutaan alkiota blastulaksi. Alkion kehitystä tästä eteenpäin kutsutaan blastulaatioksi.


title: Nahara

text: Nahara (, ) on maalaiskunta (nasleg) ja sen keskuskylä Suntarin piirin länsiosassa Sahan tasavallassa Venäjällä. Naharan kylä sijaitsee Viljuin rannalla, 30 kilometriä piirikeskuksesta Suntarista luoteeseen.


title: Nahara

text: Naharassa harjoitetaan maidon ja lihantuotantoa sekä maataloutta. Kylässä on klubi, yhtenäiskoulu, terveyskeskus ja kauppa.


title: Nahara

text: Asukasluvun kehitys:


title: Lukulamppu

text: Lukulamppu oli Yleisradion televisiotuotannon kirjallisuusohjelma. Sitä juonsi aluksi kulttuurivaikuttaja Mirjam Polkunen, joka johdatteli kirjallisuuskeskustelua kirjailijoiden kanssa. Ohjelman viimeisinä vuosina juontajana toimi kulttuuritoimittaja Timo Hämäläinen. Hän saattoi tehdä jopa usean ohjelman mittaisia kirjailijahaastatteluja tai haastatella tuoreita Finlandia-palkintoehdokkaita paikan päällä ehdokasjulkistustilaisuudessa. Yle päätti ohjelman vuonna 1991, kun Hämäläinen oli tehnyt ohjelmaa humalassa ja käyttäytynyt töykeästi haastatellessaan Leena Landeria. Hämäläisen työsuhde Yleen lopetettiin.


title: Lukulamppu

text: Pirkka-Pekka Petelius ja Pedro Hietanen tekivät ohjelmasta nimellä "Dokulamppu" parodisia sketsejä sketsiohjelmaansa "Neurovisio". Myöhemmin sketsit jatkuivat myös parivaljakon "Yömyöhä"-radiokuunnelmissa.


title: Lukulamppu

text: Lukulamppu 22.2.1990: Timo Hämäläinen ja Matti Kuusi keskustelevat Kuusen uudesta kirjasta (Yle Elävä arkisto)


title: Ciskei

text:
Ciskei on entinen, vuonna 1961 perustettu Etelä-Afrikkaan apartheid-järjestelmän mukainen bantustan. Kaakkois-Etelä-Afrikassa ja oli tarkoitettu xhosa-heimoon kuuluneelle mustalle väestölle.
Alue sai "sisäisen itsehallinnon" vuonna 1972 ja sen pääkaupungiksi julistettiin Bisho. Itsenäiseksi se julistettiin vuonna 1981, mutta ei koskaan saanut kansainvälistä tunnustusta. Vuonna 1994 Venda liitettiin takaisin osaksi Etelä-Afrikan Eastern Cape-provinssia. Ciskein johtajana toimi prikaatikenraali Oupa Gqozo.


title: Paul Heaton

text: Paul David Heaton (s. 9. toukokuuta 1962) on englantilainen laulaja ja lauluntekijä. Hän on tullut tunnetuksi runsaasti listamenestystä niittäneiden The Beautiful South ja The Housemartins -yhtyeiden kautta. Heaton asuu tällä hetkellä Manchesterissa.


title: Paul Heaton

text: Vuonna 2001 Paul Heaton aloitti kaupalliselta menestykseltään toistaiseksi melko vaatimattomaksi jääneen soolouransa salanimellä "Biscuit Boy (a.k.a Crackerman)". Myöhemmin sama "Fat Chance" -albumi julkaistiin uudelleen Heatonin omalla nimellä, mutta listamenestystä albumille ei kertynyt sittenkään.


title: Paul Heaton

text: Paul Heaton on tunnettu nokkelista ja kantaa ottavista lyriikoistaan sekä varsin laajasta äänialastaan, joka kattaa sekä Tom Waits -tyyppisen murinan että soulhenkisen falsetin. Hän on myös tunnettu sosialisti ja ateisti. Heaton on kritisoinut runsaasti monarkiaa niin haastatteluissaan kuin lauluteksteissään:


title: Aleksander Tammert

text: Aleksander Tammert (s. 2. helmikuuta 1973 Tartto) on virolainen kiekonheittäjä, lajin olympiamitalisti.


title: Aleksander Tammert

text: Tammert selviytyi ensimmäisen kerran aikuisten arvokisojen loppukilpailuun Ateenan MM-kisoissa 1997 sijoittuen kahdenneksitoista. Kaksi vuotta myöhemmin Sevillan MM-kisoissa hänen sijoituksensa oli kymmenes. Vuoden 2000 olympialaisissa Sydneyssä Tammert oli yhdeksäs. Seuraavana vuonna hän sijoittui GP-finaalissa toiseksi ja voitti kultaa Universiadeissa Pekingissä tuloksella 65.19.


title: Aleksander Tammert

text: Tammert sijoittui viidenneksi Münchenin EM-kilpailuissa 2002 ja seitsemänneksi seuraavan vuoden MM-kilpailuissa Pariisissa. Vuoden 2004 Ateenan olympialaisten kiekkokilpailussa hän sijoittui aluksi neljänneksi heitettyään 66,66, mutta nousi pronssimitalistiksi, kun kilpailun voittanut Róbert Fazekas jäi kiinni doping-näytteen manipuloinnista. hän oli samana vuonna kolmas.


title: Aleksander Tammert

text: Tammert heitti neljänneksi vuoden 2005 MM-kilpailuissa Helsingissä. Seuraavana vuonna hän saavutti pronssia Göteborgin EM-kilpailuissa tuloksella 66,14. Kilpailun kaikki mitalisijat menivät Baltiaan, sillä kultaa voitti Virgilijus Alekna ja hopeaa Gerd Kanter. Myöhemmin samana syksynä hän oli kolmas . Osakan MM-kisoissa 2007 Tammert sijoittui kahdeksanneksi ja Pekingin olympialaisissa 2008 12:nneksi. Berliinin MM-kisoissa 2009 ja Barcelonan EM-kisoissa 2010 hän karsiutui.


title: Aleksander Tammert

text: 196-senttisen ja 117-kiloisen Tammertin kiekkoennätys on 70,82 vuodelta 2006. Kuulaa hän on työntänyt parhaimmillaan 18,05 vuonna 1999. Hänen isänsä, vuonna 2006 kuollut Aleksander Tammert snr., oli kuulantyönnön nuorten Euroopan mestari 1966.


title: Botti

text: Botti on tietokoneohjelma, joka suorittaa tiettyjä tehtäviä määriteltyjen ohjeiden mukaan ainakin osittain itsenäisesti eli ilman ihmisen myötävaikutusta.


title: Botti

text: Sanasta "robotti" lyhennetty ja alun perin sen synonyyminä nähty sana "botti" on muuttunut tarkoittamaan käytännössä yksinomaan tietokoneohjelmia. Mekaanisten robottien tavoin myös bottien tehtävänä on tyypillisesti suurta työmäärää, toistoa tai muuta vastaavaa ihmiselle työlästä ja yksitoikkoista rutiinia vaativien tehtävien teko. Monet botit toimivat verkkoympäristöissä, erityisesti internetissä, jolloin tietokoneohjelma sisältää toiminnallisuuden internet-sivujen avaamiseen ja lukemiseen. Botin tietokoneohjelma on tyypillisesti kirjoitettu jollain ns. skriptikielistä, sillä ne sisältävät valmiita työkaluja erilaisten tehtävien toteuttamiseen, ja tietokoneohjelma on verrattain yksinkertainen ja sitä ajetaan tietokoneen komentoriviltä jollakin komennolla.


title: Botti

text: Eräs tunnettu esimerkki internetissä käytettävistä boteista ovat hakukoneiden hakurobotit, jotka käyvät itsekseen läpi verkkosivuja, vierailevat niillä ja tutkivat niiltä eteenpäin johtavat linkit, muodostaen näin hakukoneelle tietokannan. Toisentyyppisiä botteja ovat internetin keskustelupalstoilla ja pikaviestinohjelmissa käytettävät botit, joiden tehtävät ovat moninaisia. Esimerkiksi IRC-kanavalla toimiva botti voi huolehtia käyttäjäntunnistuksesta antaen kanavan operaattorin oikeudet tietyille käyttäjille ja poistaen epätoivotut käyttäjät kanavalta, pyörittää tietovisaa tai jopa keskustella. Tunnettu monikäyttöinen IRC-botti on Eggdrop. Myös wiki-järjestelmässä käytetään botteja, jotka helpottavat järjestelmän rutiinitehtävien hoitoa.


title: Botti

text: Eräs laaja bottien käyttökohde ovat tietokonepelit, lähinnä verkossa pelattavat, joissa kohdattavia ei-pelaajahahmoja ("NPC") ohjaa tietokoneohjelma. Laajojen moninpelien botit (esim. RuneScape) voivat haitata oikeiden pelaajien peli-iloa. Sen takia, pelien kehittäjät käyttävät erilaisia esteitä, joita ihmispelaajat voivat helposti ratkoa, mutta tekoäly ei. Äärimmäisissä tilanteissa botit saatetaan bannata, joka tarkoittaa pelistä ulosviemistä usein joksikin ajaksi. Joskus nämä ovat tietokoneroolipeleissä siinä määrin tekoälykkäitä, että ne toimivat vaikkapa keskustelubotin tavoin ja niitä saatetaan kutsuakin boteiksi. Verkossa pelattavassa pokerissa on kokeiltu pokerivastustajina botteja. Samaten jotkin tietokonepelit ovat siinä määrin yksinkertaisia, että on mahdollista ohjelmoida botti, joka "pelaa" pelin läpi ihmispelaajan tavoin.


title: Botti

text: Niin sanotussa bottisodassa kahdella tai useammalla botilla on ristiriitaiset toimintaohjeet, mitkä ajavat ne toimimaan keskenään yhteensopimattomalla tavalla. Bottiverkko eli botnet on useiden keskenään yhdessä toimimaan määritetyn botin järjestelmä. Hyvien tarkoitusperien lisäksi myös tietokonerikolliset väärinkäyttävät botnettejä tietoliikenteen häirinnässä, erityisesti palvelunestohyökkäyksissä ja roskapostin lähetykseen. Automaatteja käytetään myös verkkopalvelujen salasanojen murtamiseen tai ei-toivottujen mainoslinkkien lisäämiseen muokattaville sivustoille (blogit, wikit kuten Wikipedia, ym.); näitä vastaan on kehitetty Turingin testin ajatuksia hyödyntävä kuvavarmennustekniikka (CAPTCHA).


title: Botti

text: Bottiohjelmat eivät, toisin kuin varsinaiset robotit, ole ainakaan vielä science fiction -kirjallisuuden tai muun populaarikulttuurin vakiokalustoa, mutta poikkeuksiakin löytyy. Jonas Altberg (Basshunter) nousi kuuluisuuteen kappaleella "Boten Anna", joka kertoo IRC-botista.


title: Sillanpää Shipping

text: Sillanpää Shipping Oy Ltd on vuonna 1984 perustettu suomalainen varustamo. Yhtiön pääpaikka sijaitsee Mynämäellä. Pääpaikan lisäksi yhtiölle on vakiintunut toimipaikka Culchethiin, Isoon-Britanniaan. Yhtiön toimitusjohtajana toimii Esa Sillanpää. Sillanpää Shipping on suomalaisen Rahtialusyhdistyksen jäsenvarustamo.


title: Tupac: Assassination

text: Tupac: Assassination on dokumentti rap-artisti Tupac Shakurin selvittämättömästä murhasta. Dokumentissa, jonka ohjaa Richard Bond, on mukana myös Tupacin henkilökohtainen henkivartija Frank Alexander. Filmi julkaistiin DVD:llä 23. lokakuuta 2007, eli hieman yli 11 vuotta sen jälkeen kun Tupacia ammuttiin kuolettavasti.


title: Tupac: Assassination

text: Dokumentti paljastaa mm. sen, että 2Pacin henkivartijana 4:n vuoden ajan toiminut Kevin Hackie oli FBI:n agentti, joka oli soluttautunut Death Row Recordsin palkkalistoille.


title: Tupac: Assassination

text: Dokumentista on tehty myös soundtrack, jossa esiintyy muun muassa Tupacin velipuoli Mopreme Shakur.


title: Gerrit Viljoen

text: Gerrit Van Niekerk Viljoen (11. syyskuuta 1926 Kapkaupunki – 29. maaliskuuta 2009) oli eteläafrikkalainen tiedemies ja poliitikko. Viljoen toimi myös apartheidin aikana vaikutusvaltaisen "Broederbond"-salaseuran puheenjohtajana.


title: Gerrit Viljoen

text: Viljoen suoritti Pretorian yliopistossa "Bachelor of Law"-tutkinnon ja osallistui samalla aktiivisesti opiskelijapolitiikkaan muun muassa ollen perustamassa afrikaaneriopiskelijoiden liittoa vuonna 1948. Viljoen jatkoi myöhemmin opintojaan Cambridgessa ja Leidenin yliopistossa suorittaen tohtorintutkinnon klassisesta kreikkalaisesta kirjallisuudesta. Hän palasi Etelä-Afrikkaan ja nimitettiin vuonna 1967 "Rand Afrikaans"-yliopiston rehtoriksi.


title: Gerrit Viljoen

text: Vuonna 1978 hänet nimitettiin Lounais-Afrikan (nykyinen Namibia) johtajaksi. Vuonna 1980 hänestä tuli opetusministeri ja vuosina 1984–90 hän toimi lukuisissa eri ministeritehtävissä. Viljoen oli yksi Kansallispuolueen neuvottelijoista vuoden 1991 Demokraattisen Etelä-Afrikan kokouksessa.


title: Gerrit Viljoen

text: Vuonna 1992 julkaistu tuomari Pickardin raportin mukaan Viljoenin ministeriaikana opetusministeriö oli ollut hyvin korruptoitunut ja miljoonia randeja valtion omaisuutta oli väärinkäytetty.


title: Suntar

text: Suntaar () tai Suntaar () on maalaiskunta (nasleg) ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Suntarin kylä sijaitsee Viljuin varrella, 985 km pääkaupungista Jakutskista länteen. Suntar on Suntarin ulusin hallinnollinen keskus.


title: Suntar

text: Suntarissa on jokisatama, teatteri, keskikoulu, ylä- ja alakoulut, musiikkikoulu, terveyskeskus ja kauppoja. Suntarissa harjoitetaan karjataloutta ja maanviljelyä (perunoita ja vihanneksia). Paikkakunnalla on myös elintarviketeollisuutta, joka jalostaa liha- ja maitotaloustuotteita. Suntarin avattiin tasavallan ensimmäinen timanttihiomo 23. marraskuuta 1992. Vuonna 2002 väestöstä oli miehiä 46,8 prosenttia ja naisia 53,2 prosenttia.


title: Johannes (skeemaigumeni)

text: Johannes (oik. Ivan Aleksejevitš Aleksejev, 26. helmikuuta 1873 Tverin kuvernementti, Venäjän keisarikunta – 5. kesäkuuta 1958 Uusi Valamo, Heinävesi, Suomi), skeemaigumeni, kanonisoitu nimellä Pyhittäjä Johannes Valamolainen, oli vanhan Valamon munkki ja toimi myös Petsamon luostarin johtajana eli igumenina. Hänen osin hengellisiä ohjeita sisältävät kirjeensä on julkaistu kirjana nimellä "Valamon vanhuksen kirjeitä".


title: Johannes (skeemaigumeni)

text: Isä skeemaigumeni syntyi Venäjällä Tverin kuvernementissa 26. helmikuuta 1873 nimellä Ivan Aleksejevits Aleksejev talonpoikaisperheeseen. Perheeseen kuului hänen lisäkseen isä, äiti sisko ja kaksi veljeä.


title: Johannes (skeemaigumeni)

text: Nuori Ivan oppi kotonaan lukemaan räätälin, joka kävi talossa ompelemassa turkkeja, opettamana. Omissa muisteluissaan hän sanoi olleensa kovapäinen oppimaan ja että hänen siskonsa oppi kirjaimet ennen häntä, mutta myös hän oppi lopulta lukemaan. Ivan pääsikin nopeasti lukemisen makuun ja hankki itselleen pieninä vihkosina ilmestyneitä Pyhien Elämäkertoja. Hän vieraili usein vanhempiensa mukana muun muassa kuuluisassa Volokolamskin luostarissa. Siellä hänen mieleensä juurtui päätös asettua itsekin luostariin.


title: Johannes (skeemaigumeni)

text: Kolmetoistavuotiaana Ivan Aleksejev lähti kotoa ja meni kolmeksi vuodeksi työhön vanhemman veljensä omistamaan kapakkaan Pietarissa; siellä hän näki ihmisluonnon pimeän puolen kaikessa raadollisuudessaan.


title: Johannes (skeemaigumeni)

text: Hän sanoi itse paljon myöhemmin, että tuskinpa tulevalle sielunhoitajalle olisi voinut olla osuvampaa paikkaa perehtyä ihmiselämän iloihin ja suruihin, eritoten tuskaan ja ahdistukseen.


title: Johannes (skeemaigumeni)

text: Pietarissa asuessaan hän hankki kuitenkin itselleen lisää kirjoja.


title: Johannes (skeemaigumeni)

text: Pietarista Ivanin matka vei Konevitsan kautta Valamoon, jossa hänestä tehtiin noviisi. Oleskelu venyi lopulta neljäksi vuodeksi; uutteran työskentelyn katkaisi Venäjän armeijan palvelukseen joutuminen, jossa meni neljä vuotta tarkka-ampujapataljoonan palveluksessa. Tämän jälkeen hän asui pari vuotta isänsä luona ja palasi vuonna 1900 uudelleen Valamoon.


title: Johannes (skeemaigumeni)

text: Vuonna 1907 hänestä tuli veljestön jäsen ja vuonna 1910 hänet vihittiin munkiksi ja hän sai uuden nimen veli Jakinf, kreikkalaisen marttyyrin Iakimfin (Hyakinthos) mukaan.


title: Johannes (skeemaigumeni)

text: Veli Jakinf palveli luostariaan innolla; kaksivuotinen komennus Pietarissa olleeseen luostarin vierasmajaan oli hänelle vaikea, mutta hän totteli siitä huolimatta – ja Valamoon palattua odottikin palkinto: hän pääsi kauan haaveilemaansa Johannes Kastajan skiittaan, ankarimman paaston ja syvällisimmän rukouksen paikkaan. Siellä hän vietti kuusi vuotta kovassa työssä ja rukouksessa saarella asuvien erakkomunkkien apulaisena ja kanssarukoilijana.


title: Johannes (skeemaigumeni)

text: Jakinf oli skiitassa onnellinen, koska hän rakasti sen rauhaa. Hän arvosti myös kirkon kilvoittelijaisien vuosisatojen aikana muistiinmerkitsemiä hengellisen elämän ohjeita. Tämä kirjallisuus olikin Jakinfin lempilukemistoa, tärkeimpänä "Filokalia". Johannes Kastajan skiitan rauhassa olikin hyvät mahdollisuudet syventyä näihin kirjoituksiin.


title: Johannes (skeemaigumeni)

text: Suomen itsenäistymisen ja ajanlaskukiistan myllerrykset eivät tuota rauhan ja rukouksen paikkaa koskettaneet.


title: Johannes (skeemaigumeni)

text: Veli Jakinf sai 19. lokakuuta 1921 komennuksen Petsamon luostarin igumeniksi. Valinta oli yllättävä, koska hän oli vain tavallinen munkki. Nyt hänet vihittiin lyhyen ajan sisällä ensin diakoniksi, sitten pappismunkiksi ja lopulta igumeniksi. Hän sai kaksi viikkoa aikaa valmistautua matkaan ja opetella jumalanpalvelusten toimittamista.


title: Johannes (skeemaigumeni)

text: Tehtävä oli raskas ja vaikea, mutta igumeni Jakinf hoiti sitä nurisematta kymmenen vuotta. Petsamon munkit olivat hyvin oppimattomia verrattuna Valamoon, ja heidän hengellinen ohjauksensa ja lukutaidon juurruttaminen olikin uuden johtajan haastavin tehtävä. Jakinf huomasi veljestön ahkeraksi ja tunnolliseksi, mutta hengellinen elämä oli jäänyt heille turhan vieraaksi, minkä huomasi siitä, että kirkossakäyntiä laiminlyötiin ja että hengellistä kirjallisuutta luettiin kovin vähän. Jakinf huomautti tästä veljestölle ja sai aikaan muutosta. Vuonna 1924 oli kuitenkin ongelmia, joitten vuoksi Jakinf harkitsi lähtöä luostarista. Hän piti luostarin väelle puhuttelun munkki Aleksein kehotettua häntä olemaan ottamatta lappalaista asumaan luostariin. Lisäksi hän huomautti siitä, että munkki Anatoli oli kiroillut heinätöissä julkisesti ja käskenyt rippi-isää vaikenemaan tämän nuhdellessa häntä. Lisäksi oli huomautettavaa vähäisestä kirkossakäynnistä sekä siitä, että erilaisiin myynti- ja rakennustöihin oli ryhdytty pyytämättä hänen siunaustaan. Niinpä hän katsoi, että hänen asemansa johtajana oli kyseenalaistettu ja että hän olisi kelvoton johtamaan, ja hän ilmoitti palaavansa Valamoon. Koko veljestö kuitenkin aneli häntä jäämään, ja niinpä hän jäi.


title: Johannes (skeemaigumeni)

text: Kaukana pohjoisessa hän jäi edelleen sivulliseksi ajanlaskukiistassa, joka ei koskettanut Petsamon luostaria oikeastaan mitenkään, sillä luostari oli päättänyt jo aiemmin siirtyä uuteen ajanlaskuun.


title: Johannes (skeemaigumeni)

text: Lokakuussa 1931 hänet vapautettiin omasta pyynnöstä tehtävästä ja hän sai palata Valamoon; nyt hän vihkiytyi suureen skeemaan ja hän sai uuden nimen: isä skeemaigumeni Johannes.


title: Johannes (skeemaigumeni)

text: Uusi skeemaigumeni sai palata rakkaalle Johannes Kastajan skiitalleen jatkamaan kilvoitustaan. Sielläkään hän ei ollut aivan irti maailmasta: eräänä kesänä hänen apunaan oli nuori noviisi, veli Yrjö, josta sittemmin tuli isä pappismunkki Paavali ja vuonna 1955 kirkkokunnan apulaispiispa. Nuoren noviisin ja vanhan erakon erikoisesta suhteesta kehittyi lopulta murtumaton ystävyys.


title: Johannes (skeemaigumeni)

text: Isä Johannes ehti nähdä nuoren ystävänsä uuden, vaativan tehtävän ja iloita hänen puolestaan – joskin suojattinsa kohoamista arkkipiispaksi hän ei ehtinyt näkemään, aavistamaan kyllä - tai tarkkaan ottaen jokainen ortodoksi tiesi, että iäkäs ja jo varsin huonokuntoinen isä arkkipiispa Herman kasvatti nuoresta apulaisestaan seuraajaansa; asiasta ei vain puhuttu.


title: Johannes (skeemaigumeni)

text: Tosin kilvoittelijoiden määrä väheni kun uusia ei enää tullut, ja skeemaigumeni muuttikin talviksi pääluostariin, jossa hän toimi vuodesta 1937 lähtien rippi-isän apulaisena. Tässä tehtävässä syntyi muutamia vankkumattomia ystävyyssuhteita, jotka sitten kestivätkin loppuiän ajan.


title: Johannes (skeemaigumeni)

text: Näistä rippilapsista muistettavin oli helsinkiläinen Jelena Armfelt, jonka kanssa kirjeenvaihdosta tulikin sittemmin kaikkein mittavinta.


title: Johannes (skeemaigumeni)

text: Kun talvisodan raskaat päivät saapuivat vanhaan Valamoon, myös Johannes Kastajan skiitan väki joutui lähtemään maanpaon pitkälle ja raskaalle tielle. Luostaria pommitettaessa isä Johannes oli istunut rauhallisena keljassaan ja lukenut evankeliumitekstejä, huolimatta laisen hajoamisesta ja ovien auki paiskautumisesta. Nopeassa evakkoonlähdössä hän otti mukaansa lähinnä hengellistä kirjallisuutta, ja suri jälkeen sitä ettei ollut ehtinyt ottaa mukaansa kahta seinällä ollutta ikonia, joista toisen oli saanut vanhemmiltaan.


title: Johannes (skeemaigumeni)

text: Iäkäs erakkovanhus näytti kuitenkin tietä ja mallia nuoremmille, ja hänen ansiostaan vaikeasta ajasta tuli helpommin kestettävä. Myöhempi rippi-isä, isä pappismunkki Savva (Stepan Savinski), joka varsinaisesti oli määrätty vastaamaan evakuoinnin johtamisesta, kertoi 70-luvulla että isä Johanneksen hiljainen arvovalta teki johtamisesta jokseenkin automaattista. Vuoskosken koulu Kannonkoskella oli ensimmäinen turvapaikka evakkomunkeille; siellä asuttaessa päättyi kuuden vanhuksen elämä. Heidän yhteinen muistomerkkinsä on Kannonkosken hautausmaalla.


title: Johannes (skeemaigumeni)

text: Uusi ja kaikille vanhoille munkeille lopullinen koti löytyi Heinäveden Papinniemestä; kyseessä oli Saastamoinen Oy:ltä ostettu suuri tyhjilleen jäänyt kartano.


title: Johannes (skeemaigumeni)

text: Isä skeemaigumeni kiintyi sydämestään uuteen pakolaiskotiinsa; kaipuun Laatokalle hän tuomitsi ankarasti "synnin viettelyksenä". Eräälle rippilapselleen hän kirjeessään ilmoitti, ettei edes enää ajattele Valamoa.


title: Johannes (skeemaigumeni)

text: Heinäveden Uudessa Valamossa hänestä tehtiin ohjaajavanhus, jonka luo lähetettiin paitsi jo harvinaisia uusia noviiseja ohjattavaksi myös muuta hengellistä apua kaipaavia. Hän sai oman pienen huoneen suuren kasarmimaisen rakennuksen yläkerran itäpäästä, ja siellä hän sitten majailikin miltei koko lopun ikäänsä.


title: Johannes (skeemaigumeni)

text: Huoneesta muodostui hänen poismentyään rippi-isän vakituinen asunto aina uuden munkkilan valmistumiseen asti; kolmen vuosikymmenen aikana monet sadat ripittäytyjät ehtivät koputtaa ovelle ja pyytää sisäänpääsyä lausumalla Jeesuksen rukouksen, johon lupa tuli sisältä sanalla "Amen".


title: Johannes (skeemaigumeni)

text: Kesällä 1947 raskaan evakkotaipaleen johtanut Valamon johtaja, igumeni Hariton, vihkiytyi myös suureen skeemaan,mutta hänen kilvoituksensa jäi lyhyeksi, koska pitkälle kehittynyt syöpä vei hänet jo saman vuoden lokakuussa hautaan.


title: Johannes (skeemaigumeni)

text: Isä Johannes valittiin uudeksi johtajaksi, mutta kirkollishallitus ei – hänen helpotuksekseen – vahvistanut valintaa, koska suureen skeemaan vihkiytynyttä ei saanut valita johtajaksi. Tehtävän sai isä pappismunkki Jeronim, jonka lähtö koitti jo viisi vuotta myöhemmin. Seuraajaksi tuli taloudenhoitaja, isä pappismunkki Nestor, joka hoitikin vaikeaa tehtäväänsä viisitoista vuotta, ja jonka tehtäväksi tuli saattaa suuri osa veljestöstä viimeiselle matkalleen.


title: Johannes (skeemaigumeni)

text: Vuonna 1948 vanhan Valamon viimeisen rippi-isän, isä skeemapappismunkki Jefremin, kuoltua isä Johanneksesta tuli luostarin varsinainen rippi-isä, ja tässä toimessa hän oli kuolemaansa, vuoteen 1958, asti.


title: Johannes (skeemaigumeni)

text: Isä Johannes piti ahkeraa kirjeenvaihtoa rippilastensa kanssa, ja monille heistä nämä kirjeet olivat lohtu suurienkin surujen ja vaikeuksien hetkellä. Rippilapset lähettivät hänelle myös ruokaa pula-aikana sodan jälkeen, mistä hän oli syvästi kiitollinen.


title: Johannes (skeemaigumeni)

text: Eräs näistä rippilapsista oli kirjailija Tito Colliander, joka kuvaa rippi-isäänsä vuonna 1975 ilmestyneessä kirjassaan "Ateria". Kirja tuo koruttomasti ilmi, miten vaikeata oli olla ortodoksinen munkki sodanjälkeisen ajan Suomessa.


title: Johannes (skeemaigumeni)

text: Isä Johanneksen kirjeistä rippilapsilleen ehdittiin vielä hänen eläessään toimittaa kirja; 1950-luvun alussa silloin "Aamun Koitto" -lehden päätoimittajana toiminut pappismunkki Paavali (apulaispiispa 1955 ja arkkipiispa 1960) käänsi näitä venäjänkielisiä kirjeitä suomeksi ja niitä julkaistiin lehdessä; tästä syntyi syksyllä 1953 ajatus kirjasta, niin hyvän vastaanoton nuo kauniit kirjoitukset saivat. Monien vaikeuksien jälkeen kirja ilmestyi vuonna 1956 venäjänkielisenä konekirjoitusarkeista monistettuna kokoelmana nimellä "Pis’ma valaamskogo starca" (‘Valamon vanhuksen kirjeitä’). Isä Johannes jopa piirsi siihen kansikuvan, kun suunnitelma Ina Collianderin laatimasta kansikuvasta ei toteutunut. Lukijat ottivat sen yleisesti hyvin vastaan, mutta Valamossa siihen suhtauduttiin nuivasti ja jopa vihamielisesti. Isä Johannes itse kommentoi tätä seuraavasti:


title: Johannes (skeemaigumeni)

text: Kirja julkaistiin suomeksi vuonna 1976; kuten aiemminkin, tekstit suomensi ja toimitti isä arkkipiispa Paavali. Kansikuva tosin uusittiin: kanteen sijoitettiin tyylitelty piirros Laatokan Valamon pääluostarista ja sen yläpuolelle mustavalkoinen valokuva isä Johanneksesta. Valamon luostari on julkaissut uusintapainokset ainakin vuosina 1992, 2008 ja 2012.


title: Johannes (skeemaigumeni)

text: Teos on julkaistu myös englanniksi vuonna 1996 nimellä "Christ in Our Midst. Letters from a Russian Monk" (Englannissa 1979 ja Yhdysvalloissa 1980), käännettynä Ranskassa ilmestyneestä lehdestä "Vechnoe". Myös Venäjällä on ilmestynyt uusia painoksia vuosina 1997, 2004, 2006, 2007, 2010, 2013, 2016. Tiettävästi se on ilmestynyt myös armeniaksi. Hänen elämäkertansa on ilmestynyt Venäjällä vuosina 2006 ja 2009.


title: Johannes (skeemaigumeni)

text: 5. kesäkuuta 1958 noviisi, veli Andrei Peschoff oli kauppaan lähdössä ja poikkesi myös isä Johanneksen luo kysymään, halusiko tämä jotain kaupasta. Vanhus istui hiljaisena vuoteessaan eikä vastannut, jolloin pelästynyt noviisi haki paikalle pappismunkki isä Gabrielin. Gabriel totesi Johanneksen kuolleeksi.


title: Johannes (skeemaigumeni)

text: Isä Johanneksen hautajaisissa oli paikalla useita hänen rippilapsiaan, merkittävimpinä Tito Colliander perheineen, Klaudia Korelin ja Jelena Armfelt. Hautajaisia johti arkkipiispa Herman viimeisenä tällaisena mittavana tehtävänään.


title: Johannes (skeemaigumeni)

text: Jelena Armfelt säilytti ja ennen kuolemaansa luovutti isä Johannekselta saamansa sielunhoitokirjeet Valamon luostarin silloiselle johtajalle, isä igumeni Panteleimonille.


title: Johannes (skeemaigumeni)

text: Isä igumeni luki kirjeet antaumuksella ja päätti, että niiden ja luostarin arkistojen pohjalta syntyisi kelvollinen elämäkerta Valamon vanhuksesta, jonka kirjeitä ja opetuksia rakastettiin – mutta joka ihmisenä oli jäänyt todella etäiseksi. Kirja julkaistiin vuonna 1985 luostarin kustantamana.


title: Johannes (skeemaigumeni)

text: 5. kesäkuuta 2008 pidettiin isä Johanneksen haudalla muistopalvelus sen johdosta, että hänen kuolemastaan oli tällöin kulunut 50 vuotta.


title: Johannes (skeemaigumeni)

text: Isä Johanneksen nimi nousi esille, kun Suomen ortodoksisen kirkon piispainkokous ehdotti pyhiksi kanonisoitavia suomalaisia. 29. marraskuuta 2018 ekumeenisen patriarkaatin pyhä synodi julisti isä Johanneksen kuuluvan ortodoksisen kirkon pyhien joukkoon nimellä Pyhittäjä Johannes Valamolainen.


title: Tenkja

text: Tenkja (, )) on maalaiskunta (nasleg) ja sen keskuskylä Suntarin ulusin eli Suntarin piirin keskiosassa Sahan tasavallassa Venäjällä. Tenkjan kylä sijaitsee Viljuin varrella, 75 km piirikeskuksesta Suntarista länteen.


title: Tenkja

text: Tenkjan kylässä on kulttuuritalo, yhtenäiskoulu, terveyskeskus ja kauppa. Tenkjassa harjoitetaan karjataloutta.


title: Lionel Hampton

text: Lionel Leo Hampton (1908–2002) oli yhdysvaltalainen jazz-muusikko. Hän soitti vibrafonia ja erilaisia kosketinsoittimia, johti omaa yhtyettään ja esiintyi myös näyttelijänä. Hän oli jazzin ensimmäisiä vibrafonin soittajia. Hän työskenteli yhdessä useiden jazzin suurten nimien kanssa, kuten Benny Goodman, Buddy Rich, Charlie Parker ja Quincy Jones.


title: Lionel Hampton

text: Hampton otti tunteja ksylofonin ja rumpujen soitossa. 1920-luvun lopulla hän soitti rumpalina Dixieland Blue-Blowers -yhtyeessä sekä Les Hiten yhtyeessä. Louis Armstrong kuuli hänen soittelevan tauolla vibrafonia vuonna 1930 ja pyysi Hamptonia soittamaan vibrafonia levyllä.


title: Lionel Hampton

text: Benny Goodman Quartet oli monella tapaa historiallinen kvartetti: se oli ensimmäinen huippuyhtye, jossa oli sekä mustia että valkoisia soittajia.


title: Lionel Hampton

text: Vuonna 1940 Hampton perusti ensimmäisen oman big bandinsä.


title: Lionel Hampton

text: Hampton levytti vuosina 1929–2001 useille levy-yhtiöille, myös kahdelle omalle merkilleen (Glad Hamp ja Who's Who).


title: Armeerausmassa

text: Armeerausmassa on havupuista valmistettua massaa, jolla saadaan paperille lujuutta. Armeerausmassan tarkoitus on toimia paperin runkona.


title: Armeerausmassa

text: Armeerausmassa parantaa paperin kestävyyttä, kun paperia käytetään paperi- tai painokoneella.


title: Armeerausmassa

text: Parhaita massoja saadaan Pohjoismaiden ja Pohjois-Amerikan havupuista, ja erityisesti kuusesta saadaan parempaa kuin männystä. Jos raaka-aineena käytetään pelkästään sahahaketta, massasta tulee sekä kuusella että männyllä parempilaatuista.


title: Demokraattisen Etelä-Afrikan kokous

text: Demokraattisen Etelä-Afrikan kokous () oli monipuoluekokous, jossa pyrittiin sopimaan Etelä-Afrikan uudesta demokraattisesta perustuslaista ja apartheid-järjestelmän päättämisestä. CODESA I pidettiin joulukuussa 1991 ja CODESA 2 toukokuussa 1992.


title: Demokraattisen Etelä-Afrikan kokous

text: CODESA I pidettiin Johannesburgin World Trade Centerissä 21.–22. joulukuuta 1991, keskellä Etelä-Afrikan kesälomakautta. Kokoukseen osallistui 228 edustajaa 19:stä poliittisesta puolueesta ja järjestöstä. PAC:n lisäksi kokouksesta jäi pois myös Mangosuthu Buthelezi. Hän vaati Inkatha-puolueensa lisäksi delegaatiot myös KwaZulun bantustanille ja zulujen kuninkaalle Goodwill Zwelethinille ja kun tähän ei suostuttu, Inkathan delegaatiota johti puolueen puheenjohtaja Frank Mdlalose. Neuvottelut alkoivat värikkäästi presidentti de Klerkin syytettyä ANC:tä siitä, että se ei sopimuksesta huolimatta ollut hajottanut aseellista siipeään Umkhonto we Sizweä ja Mandelan vastattua de Klerkin rikkoneen hallituksen ja ANC:n välisten neuvottelujen luottamuksellisuuden.


title: Demokraattisen Etelä-Afrikan kokous

text: Kansanäänestyksessä saavuttamansa murskavoiton kannustamana Kansallispuolue tiukensi neuvottelulinjaansa CODESA 2:ssa toukokuussa 1991. Kokous järjestäytyi viiteen työryhmään joista jokainen koostui kolmestakymmenestä delegaatista ja 38:sta neuvonantajasta. Ensimmäinen ryhmä käsitteli vapaaseen poliittiseen toimintaan liittyviä kysymyksiä, toinen keskeisiä perustuslain periaatteita, kolmas laati suunnitelman nimellisesti itsenäisten bantustanien, Bophuthatswanan, Ciskein, Transkein ja Vendan varalle. Neljännen ryhmän vastuulla oli laatia aikataulu muutokselle ja se myös vastasi sen toteutumisesta. Viimeinen ryhmä oli varattu neuvottelujen aikana nousseita uusia ongelmakohtien käsittelyyn.


title: Demokraattisen Etelä-Afrikan kokous

text: Tulevaisuuden kannalta keskeisimpiä kysymyksiä käsiteltiin ryhmässä 2, johon osapuolet olivat koonneet myös tärkeimmät neuvottelijansa. ANC:tä ryhmässä edusti muun muassa Cyril Ramaphosa ja Joe Slovo ja hallitusta entinen Broederbondin puheenjohtaja, perustuslakiministeri Gerrit Viljoen ja hänen apulaisministerinsä Tertius Delport. Neuvottelut ajautuivat nopeasti umpikujaan koska osapuolet olivat kykenemättömiä päättämään milloin ja missä tultaisiin lopullisesti päättämään ANC:n ajaman enemmistödemokratian ja Kansallispuolueen vallanjakomallin väliltä. 15. toukokuuta neuvottelut olivat pysähtyneet väliaikaisen perustuslain muuttamiseksi vaadittaviin enemmistöihin parlamentissa. Hallitus vaati 3/4 enemmistöä ja ANC:n tarjous oli 2/3 ja lopulta 70 %. ANC katsoi, että hallituksen esittämä 75 % enemmistö olisi käytännössä tarkoittanut maahan "pysyvää tilapäistä perustuslakia", joka olisi ollut Kansallispuolueen vallanjakomallin mukainen. Neuvottelut jatkuivat koko päivän tuloksettomina ja lopulta illalla Ramaphosa ilmoitti ANC:n vetäytyvät työryhmä 2:sta, mikä käytännössä tarkoitti CODESA 2:n päättymistä tuloksettomana.


title: Toibohoi

text: Toibohoi () on maalaiskunta (nasleg) ja sen keskuskylä Suntarin piirin eli ulusin keskiosassa Sahan tasavallassa Venäjällä. Toibohoin kylä sijaitsee 55 kilometriä piirikeskuksesta Suntarista länteen.


title: Toibohoi

text: Toibohoin kylässä on kulttuuritalo, yhteiskoulu, ylä- ja alakoulut, koulumuseo, kasvitieteellinen talvipuutarha, terveyskeskus ja kauppoja. Toibohoissa harjoitetaan karjataloutta ja heinäkasvien viljeyä. Paikkakunnalla on myös karjataloustuotteita jalostavaa teollisuutta.


title: Tolon

text: Tolon (, ) on pienialainen nasleg eli maalaiskunta sekä sen keskuskylä Suntarin ulusin eli piirin pohjoisosassa Sahan tasavallassa Venäjällä. Tolonin kylä sijaitsee 63 kilometriä piirikeskuksesta Suntarista pohjoiseen.


title: Tolon

text: Tolonin kylässä on kulttuuritalo, yhtenäiskoulu, terveyskeskus ja kauppoja. Tolonissa harjoitetaan nautakarjan- ja hevostenkasvatusta.


title: Bot

text: Bot tai BOT voi tarkoittaa seuraavia:


title: Tuoidah

text: Tuoidah (, ) on nasleg eli maalaiskunta sekä kunnan keskuskylä Suntarin ulusin itäosassa Sahan tasavallassa Venäjällä. Tuoidahin kylä sijaitsee 20 kilometriä piirikeskuksesta Suntarista etelään.


title: Tuoidah

text: Tuoidahin kylässä on klubi, yhtenäiskoulu, terveyskeskus ja kauppa. Paikkakunnalla harjoitetaan karjataloutta.


title: Ruslan Odižev

text: Ruslan Anatoljevitš Odižev (, 1973 – 27. kesäkuuta 2007 Naltšik, Kabardi-Balkaria, Venäjä) oli venäläinen taliban-yhteyksistä epäilty taistelija ja yksi venäläisistä Guantanamo Bayn vankileirille vangitusta.


title: Ruslan Odižev

text: Odižev alkoi opiskella islamia toisen asteen koulutuksessa ja kävi arabian kielen kurssin. Vuonna 1991 hän meni islamilaiseen instituuttiin Naltšikissa, jossa kävi šaria-kursseja saudiarabialaisten opettajien johdolla. Vuonna 1992 hän taisteli Abhasiassa Georgian-Abhasian sodassa, ja meni sitten Saudi-Arabiaan Riadin yliopistoon. Hän sai tuberkuloosin Saudi-Arabiassa ja palasi Naltšikiin 1994 hoitoa varten ja joutui viranomaisten silmätikuksi. Hänen kodistaan takavarikoitiin uskonnollista kirjallisuutta ja videokasetteja.


title: Ruslan Odižev

text: FSB kuulusteli Odiževia vuonna 2000 vuoden 1999 kerrostalopommituksista, koska Odižev ja hänen liikekumppaninsa vuokrasivat lähettyviltä useita varastorakennuksia, ja hänen äitinsä mukaan häntä kidutettiin. Odižev lähti maasta pian tämän jälkeen.


title: Ruslan Odižev

text: Odižev oli yksi kahdeksasta venäläisestä taliban-taistelijasta, jonka Yhdysvallat pidätti vuonna 2002 Afganistanissa ja vangitsi Guantanamo Bayn leirille. Odižev ja kuusi muuta vankia palautettiin Venäjälle 2004, jossa heitä pidettiin muutamia kuukausia vankeudessa Pjatigorskissa. Koska heitä vastaan ei löydetty pitäviä todisteita, Pohjois-Kaukasian syyttäjänvirasto päätti vapauttaa heidät.


title: Ruslan Odižev

text: Odižev pääsi kotiinsa Naltšikiin kesäkuussa 2004 ja oli sen jälkeen FSB:n seurannassa. Hän sai henkilötodistuksen keväällä 2005 ja meni piiloon sen jälkeen. Hän ei tiettävästi tehnyt mitään töitä.


title: Ruslan Odižev

text: Venäjän viranomaisten mukaan Odižev oli Kabardi-Balkarian vuonna 2001 tapahtuneen aseellisen kapinan takana ja paikallisen aseellisen Jamaat Yarmuk -järjestön hengellinen johtaja. Hänet määrättiin pidätettäväksi syytettynä osallistumisesta vuoden 2005 hyökkäykseen Naltšikissa, jossa suuri joukko kapinallisia hyökkäsi kaupunkiin ja tappoi 35 poliisia ja 12 siviiliä.


title: Ruslan Odižev

text: Venäjän erikoisjoukot ampuivat Odiževin ja toisen miehen Naltšikissa Kabardi-Balkariassa 27. kesäkuuta 2007.


title: Tjubjai

text: Tjubjai () on nasleg eli maalaiskunta ja sen keskuskylä Suntarin ulusin pohjoisosassa Sahan tasavallassa Venäjällä. Tjubjain kylä sijaitsee 103 kilometriä ulusin eli piirin keskuksesta Suntarista pohjoiseen. Tjubajin kuntaan kuuluu keskuskylän lisäksi Nerjuktjain kylä, joka sijaitsee kaksi kilometriä keskuskylästä etelään.


title: Tjubjai

text: Tjubjain kylässä on kulttuuritalo, supistettu yhtenäiskoulu, terveyskeskus ja kauppa. Tjubjaissa harjoitetaan nautakarjan- ja hevosten kasvatusta.


title: Tjubjai-Žarhan

text: Tjubjai-Žarhan () eli Tubej Djaarxan () on nasleg eli maalaiskunta Suntarin ulusin pohjoisrajalla Sahan tasavallassa Venäjällä. Tjubjai-Žarhanin kuntaan kuuluu kolme kylää: Arylah (keskuskylä), Miljake ja Ygyatta. Keskuskylä Arylah sijaitsee Viljuin varrella 112 kilometriä piirikeskuksesta Suntarista pohjoiseen. Ygyattan kylä sijaitsee kolme kilometriä ja Miljake 78 kilometriä Arylahista länteen. Vuonna 2001 kunnassa oli 755 asukasta, joista Arylahissa 682, Ygyattassa 71 ja Miljakessa kaksi.


title: Tjubjai-Žarhan

text: Arylahin kylässä on klubi, yhtenäiskoulu, terveyskeskus ja kauppoja. Tjubjai-Žarhanissa harjoitetaan nautakarjan ja hevosten kasvatusta.


title: Špalernajan tutkintavankila

text: Špalernajan tutkintavankila oli 1800-luvulla rakennettu vankila Pietarin kaupungissa Venäjällä.


title: Špalernajan tutkintavankila

text: Vankila sijaitsi Špalernaja-kadun varrella, jonka mukaan se sai nimensä. Se rakennettiin keisari Aleksanteri II:n aikana 1871–1875 arkkitehti Karl J. Majevskin johdolla Venäjän ensimmäiseksi tutkintavankilaksi. Majevski noudatti amerikkalaista mallia, jonka mukaan vankisellit sijoitettiin sisäpihaa kiertävien rautaisten käytäväkerrosten varrelle.


title: Špalernajan tutkintavankila

text: Vankilassa on 317 yhdelle vangille tarkoitettua selliä, 68 joukkoselliä, eristys- ja rangaistushuoneita ja vankilan sairaala, joka on suunniteltu 700-henkisen vankilan tarpeisiin sopivaksi. Pyhän Aleksanteri Nevskin kappeli sijaitsi vankilaan pihasiiven kolmannessa kerroksessa vuoteen 1919, jolloin se lakkautettiin. Kappeli on jälleenrakennettu Neuvostoliiton hajoamisen jälkeen.


title: Špalernajan tutkintavankila

text: Vankilaa käytettiin lähinnä poliittisten vankien säilytykseen. Vankeihin lukeutui kommunististen vallankumouksellisten lisäksi useiden muiden vallankumouksellisten ryhmien jäseniä ja lisäksi useita keisarin salaisen poliisin Ohranan pidättämiä suomalaisia aktivisteja 1900-luvun alussa. Suomalaisiin vankeihin kuuluivat muun muassa Esko Riekki, myöhemmin Suomen oman salaisen poliisin Etsivän keskuspoliisin päällikkö, Lapuan liikkeen perustaja Vihtori Kosola ja Suomen ilmavoimien hävittäjälentäjä Lauri Pekuri. Sellissä numero 193 istui Vladimir Lenin 1895–1897. Tästä sellistä tehtiin Neuvostoliiton aikana museo.


title: Špalernajan tutkintavankila

text: Helmikuun vallankumouksen aikana 1917 kapinalliset vapauttivat kaikki vangit. Vankila otettiin uudestaan käyttöön vuonna 1920, minkä jälkeen se kuului KGB:lle ja FSB:lle. Neuvostovallan aikana vankien olot ja kohtelu heikkenivät. Pietarilaiset eli silloiset leningradilaiset kutsuivat sitä nimellä ”Špalerka”. Vielä 1980-luvulla KGB säilytti siellä kuulusteltavina kolmeakymmentä poliittista vankia, joihin lukeutui muun muassa ihmisoikeusaktivisteja. Rakennus on purettu uudisrakentamisen tieltä.


title: Pjatigorsk

text: Pjatigorsk () on kivennäisvesikylpylöistään kuulu kaupunki Etelä-Venäjällä Stavropolin aluepiirissa, noin 20 km:n päässä Mineralnyje Vodysta. Se sijaitsee Kaukasukselta Kumaan virtaavan Podkumokjoen varrella.


title: Pjatigorsk

text: Kaupungissa oli vuoden 2010 väestönlaskennan mukaan 142 511 asukasta. Kaupunki on osa Pjatigorskin kaupunkipiirikuntaa, johon kuuluu lisäksi kaksi kaupunkityyppistä taajamaa ja lähistön maaseutua. Kaupunkipiirikunnassa asui yhteensä 211 078 henkeä.


title: Pjatigorsk

text: Pjatigorsk on vuonna 2010 perustetun Pohjois-Kaukasian federaatiopiirin hallintokeskus.


title: Pjatigorsk

text: Kaupungin nimi merkitsee "viittä huippua", joka tulee kaupunkiin näkyvän Beštaun huipuista. Pjatigorsk perustettiin 1780, ja se on ollut kylpyläkaupunki vuodesta 1803. Pjatigorsk tunnetaan myös runoilija Mihail Lermontovin kuolinkaupunkina.


title: Pjatigorsk

text: Kaupunkiin on rautatieyhteys Mineralnyje Vodyn kautta. Lähin lentoasema sijaitsee Mineralnyje Vodyssa.


title: Brian Urlacher

text: Brian Keith Urlacher (s. 25. toukokuuta 1978 Pasco, Washington, Yhdysvallat) on yhdysvaltalainen amerikkalaisen jalkapallon tukimies. Hän pelaa NFL-joukkue Chicago Bearsissa.


title: Brian Urlacher

text: Urlacher on pelannut Pro Bowlissa (NFL-tähdistöottelu) viisi kertaa ja hän on vahvistanut asemansa yhtenä NFL:n tehokkaimmista tukimiehistä. Hänet palkittiin tulokaskaudella 2000 palkinnolla "NFL Defensive Rookie of the Year Award" (NFL:n vuoden paras puolustuksen tulokaspelaaja), sekä kaudella 2005 palkinnolla "NFL Defensive Player of the Year Award" (NFL:n vuoden paras puolustuksen pelaaja). Hänestä tuli viides pelaaja kautta aikojen, joka on voittanut molemmat palkinnot.


title: Brian Urlacher

text:
Brian Urlacher aloitti yliopistosarjassa takapuolustajana Uuden Meksikon yliopiston riveissä 1996, mutta hän ei saanut alkuvuosina paljon peliaikaa. 1990-luvun lopussa hän sai lisää peliaikaa ja hän nousi joukkueessa suurempaan rooliin.
Vuoden 2000 NFL Draft -värväystilaisuudessa Chicago Bears varasi Urlacherin ensimmäisen kierroksen yhdeksäntenä pelaajana.


title: Brian Urlacher

text: Chicago Bearsin puolustuksen valmentajat sijoittivat Urlacherin uudelle pelipaikalle tukimieheksi. Hän nousi heti ensimmäisenä NFL-kautenaan Bearsin avauskokoonpanoon ja kauden päätteeksi hänet palkittiin vuoden parhaana puolustuksen tulokaspelaajana ja hänet kutsuttiin ensimmäistä kertaa Pro Bowl -otteluun helmikuussa 2001. Seuraavan kahden kauden aikana Urlacher vakiinnutti paikkansa yhtenä sarjan tehokkaimpana tukimiehinä ja hänet valittiin Pro Bowliin molempina vuosina.


title: Brian Urlacher

text:
Kaudella 2005 hänet palkittiin vuoden parhaana puolustuksen pelaajana ja hänet valittiin taas Pro Bowliin.
Kauden 2006 päätteeksi Urlacher valittiin NFC:n aloittavaksi tukimieheksi Pro Bowliin, mutta hän päätti olla pelaamatta jalkavamman takia.


title: Horo (Suntarin ulus)

text: Horo ( ja ) on maalaiskunta (nasleg) ja sen keskuskylä Suntarin ulusin eli piirin pohjoisosassa Sahan tasavallassa Venäjällä. Horon kylä sijaitsee 68 kilometriä piirikeskuksesta Suntarista pohjoiseen.


title: Horo (Suntarin ulus)

text: Horon kylässä on kulttuuritalo, supistettu yhtenäiskoulu, terveyskeskus ja kauppa. Horossa harjoitetaan nautakarjan ja hevosten kasvatusta.


title: Šeja

text: Šeja (, ) on nasleg eli maalaiskunta ja sen keskuskylä Suntarin piirin (ulusin) pohjoisosassa Sahan tasavallassa Venäjällä. Šejan kylä sijaitsee Viljuin itärannalla 97 kilometriä piirikeskuksesta Suntarista pohjoiseen. Šejan kuntaan ovat kuuluneet myös pienemmät Bjas-Šejan ja Komsomolin kylät, joissa oli vuonna 2000 kymmenkunta asukasta.


title: Šeja

text: Šejan kylässä on kulttuuritalo, yhtenäiskoulu, terveyskeskus ja kauppoja. Šejassa harjoitetaan nautakarjan ja hevosten kasvatusta sekä maanviljelyä (vihanneksia, perunoita ja rehukasveja).


title: Šeja

text: Vuonna 2001 kunnassa oli 853 asukasta, vuonna 2007 asukkaita oli 880.


title: Elgjai

text: Elgjai (, ) on maalaiskunta (nasleg) ja sen keskuskylä Suntarin piirin pohjoisosassa Sahan tasavallassa Venäjällä. Elgjain kylä sijaitsee Viljuin varrella 48 kilometriä piirikeskuksesta Suntarista pohjoiseen.


title: Elgjai

text: Elgjain kylässä on jokisatama, kulttuuritalo, yhteiskoulu, yhdistetty ala- ja yläkoulu, musiikkikoulu, koulun yhteydessä oleva museo, terveyskeskus ja kauppa. Elgjaissa harjoitetaan nautakarjan- ja hevosten kasvatusta sekä maanviljelyä.


title: Niilin jalokivi

text: Niilin jalokivi () on yhdysvaltalainen elokuva vuodelta 1985. Se on jatko-osa vuoden 1984 romanttiselle seikkailulle "Vihreän timantin metsästys" ("Romancing the Stone"), jossa näyttelivät muun muassa Michael Douglas, Kathleen Turner ja Danny DeVito.


title: Niilin jalokivi

text: "Video-oppaassa" vuodelta 1994 Asko Alanen sanoo "Niilin jalokiveä" lupsakaksi mutta pakonomaiseksi jatko-osaksi ja antaa sille kolme tähteä viidestä, mikä vastaa sanallista arviota ”hyvä”.


title: Ne Luumäet (albumi)

text: Ne Luumäet oli Ne Luumäet -yhtyeen debyyttialbumi. Se julkaistiin vuonna 1986. Albumin kansikuva mukailee Ramones-yhtyeen "Rocket to Russia" -levyn kantta.


title: Wolfsschlucht

text: Wolfsschlucht (”Sudenrotko”) oli koodinimi Adolf Hitlerin päämajoille Belgiassa ja Ranskassa.


title: Wolfsschlucht

text: Hitlerin päämajoja kutsuttiin saksaksi nimityksellä "Führerhauptquartiere" tai lyhennettynä "FHQu". Sen lisäksi niille annettiin koodinimiä, kuten Wolfsschanze (Itä-Preussissa) ja Wehrwolf (Ukrainassa). "Wolf" (”Susi”) oli Hitlerin itsestään suosima lempinimi; hänen etunimensä Adolf on lyhenne muinaissaksalaisesta erisnimestä "Adelwolf", joka tarkoittaa ”jaloa sutta”.


title: Wolfsschlucht

text: "Wolfsschlucht 1" sijaitsi Belgiassa Brûly-de-Peschen kylän lähellä. Hitler käytti sitä päämajana kesäkuussa 1940 saksalaisten hyökätessä Ranskaan.


title: Wolfsschlucht

text: "Wolfsschlucht 2" rakennettiin Margivaliin, Ranskaan. Tämä päämaja rakennettiin operaatio Merileijonaa, Saksan invaasiota Englantiin silmällä pitäen. Rakentaminen aloitettiin 1941 ja se kesti kaksi vuotta. Päämaja koostui valtavasta betonibunkkeriverkostosta toimistoineen ja asuintiloineen sekä ilma- ja maapuolustusalueineen. Hitler, joka ei koskaan toteuttanut operaatio Merileijonaa juuri suunnittelua pitemmälle, vieraili päämajakompleksissa muutaman kerran.


title: Maud Watson

text: Maud Watson (9. lokakuuta 1864 – 5. kesäkuuta 1946 Charmouth, Dorset) oli englantilainen tennispelaaja.


title: Maud Watson

text: Watson oli kirkkoherran tytär, ja hän aloitti kilpatennisuransa 1881. Vuonna 1884 hän voitti 19-vuotiaana historian ensimmäisen Wimbledonin naisten kaksinpelin mestaruuden. Nilkkamittaiseen valkoiseen mekkoon sonnustautunut Watson voitti loppuottelussa nuoremman sisarensa Lillianin 6–8, 6–3, 6–3. Seuraavana vuonna Watson voitti turnauksen toistamiseen lyömällä finaalissa Blanche Bingleyn 6–1, 7–5. 1886 kävi kuitenkin päinvastoin, sillä Bingley voitti hänet 6–3, 6–3 ja vei mestaruuden.


title: Maud Watson

text: Watson on haudattu Berkswellissä sijaitsevan anglikaanikirkon hautausmaalle. Elinaikanaan hän asui kirkon naapurissa.


title: Beretta M12

text: Beretta Model 12, Beretta M12 tai Beretta PM12 (, konepistooli) on italialaisen "Fabbrica d'Armi Pietro Berettan" valmistama toimintamekanismiltaan massasulkuinen, avoimelta lukolta sarja- ja kertatulta ampuva ja 9x19mm Parabellum/Luger kaliiperinen konepistooli. Se otettiin valmistukseen vuonna 1959 ja Italian armeija otti sen palveluskäyttöönsä vuonna 1961.


title: Beretta M12

text: Vuonna 1978 otettiin valmistukseen uudistettu Model 12S tai PM12S, joka on edelleenkin valmistuksessa.


title: Sielunsyöjä

text: Sielunsyöjä ("Devour") on vuonna 2005 ensi-iltansa saanut David Winkleron ohjaama kauhuelokuva. Elokuvan pääosissa esiintyvät Jensen Ackles ja Shannyn Sossamon.


title: Sielunsyöjä

text: Elokuva kertoo Jakesta, nuoresta opiskelijasta. Jakea ovat koko ikänsä piinanneet ”päiväpainajaiset”, joiksi hän niitä kutsuu. Hän näkee usein sairaita ja sadistisia välähdyksiä, jotka saavat Jaken usein vainoharhaiseksi. Jaken hyvä ystävä Conrad pelaa peliä nimeltä Tie ("The Pathway"). Pelissä luovutetaan puhelinnumero, ja pelaaja alkaa saada outoja soittoja, joissa hänelle määrätään tiettyjä tehtäviä. Jake kiinnostuu myös pelistä ja alkaa myös saada outoja soittoja ja näytkin jatkuvat entistä piinaavampina.


title: Juan Carlos Mariño

text: Juan Carlos Mariño Márquez (s. 2. tammikuuta 1982 Lima, Peru) on perulainen jalkapalloilija, pelipaikaltaan keskikenttäpelaaja. Hän edustaa kotimaansa pääsarjassa pelaavaa Cienciano del Cuzcoa.


title: Juan Carlos Mariño

text: Debyyttinsä Perun maajoukkueessa Mariño teki kun hän tuli vaihdosta kentälle vuoden 2007 Copa Américan avausottelussa Uruguayta vastaan. Hän teki Perun 2–0 maalin, maansa voittaessa 3–0.


title: Ignacio Ramonet

text: Ignacio Ramonet (s. 5. toukokuuta 1943 Redondela, Espanjan Galicia) on espanjalais-ranskalainen toimittaja, joka toimii ranskalaisen kuukausittain ilmestyvän "Le Monde Diplomatique" -lehden päätoimittajana ja johtajana. Hän on myös ATTAC-järjestön perustaja. Ramonet on väitellyt semiotiikan ja kulttuurihistorian tohtoriksi pariisilaisessa "École des Hautes Études en Sciences Socialessa" (EHESS) ja toimii kommunikaatioteorian dosenttina Pariisin VII:ssä Denis Diderot -yliopistossa.


title: Ignacio Ramonet

text: Ramonet vietti varhaisvuotensa Tangerissa Marokossa. Hän opiskeli insinööritieteitä Bordeaux’ssa, Rabatissa sekä Pariisissa. Myöhemmin hän jatkoi opintojaan väitellen tohtoriksi Pariisissa.


title: Ignacio Ramonet

text: Vuodesta 1972 lähtien hän on työskennellyt Ranskassa. Hänen opettajanaan on toiminut Roland Barthes ja Ramonet väitteli juuri semiotiikasta.


title: Ignacio Ramonet

text: Vuodesta 1991 lähtien hän on toiminut kuukausittain julkaistavan "Le Monde Dilplomatique" -lehden päätoimittajana ja johtajana. Lisäksi hän on päätoimittajana kahden kuukauden välein ilmestyvässä "Manière de voir" -lehdessä. Hän on myös säännöllisesti espanjalaiseen "El País" -lehteen kirjoittavat kolumnisti. Hän on poliittisen maantieteen ja strategian konsultti Yhdistyneissä Kansakunnissa. Ramonet toimii espanjankielisen Latinalaisessa Amerikassa toimivat teleSur-televisioaseman neuvonantajana.


title: Ignacio Ramonet

text: Vuonna 2006 Ramonet julkaisi kirjan "Fidel Castro: Biografía a dos Voces". Tämä kirja on julkaistu Ramonet’n ja Fidel Castron välillä käytyjen keskustelujen pohjalta.


title: Ignacio Ramonet

text: Ramonetin mukaan globalisaatio uhkaa kansallisvaltioiden suvereniteettia. Joulukuun 1997 pääkirjoitus ”Disarming the markets” Ramonet vaati vastaiskuksi Tobinin veron toteuttamista. Tämä oli Attacin lähtölaukaus.


title: Ignacio Ramonet

text: Ramonet arvosteli kesäkuussa 1999 jyrkästi sitä, kun Nato pommitti Serbiaa puolustaakseen sen hyökkäyksen uhriksi joutunutta Kosovoa. Hänen mukaansa perusteeksi ei riitä se, että ”moni kohtelee Slobodan Milosevicia diktaattorina”. Ramonetin mukaan kansallisvaltioiden mahtia ei saa heikentää puuttumalla niiden sisäisiin asioihin.


title: Bushi

text: Bushi () on japanilaisen feodaaliaikaisen sotilassuvun ("buke") jäsenten nimitys ja vastaa keskiaikaista eurooppalaista ritaria. Bushi merkitsee "sotilasherrasmiestä". Samurain moraalikoodisto "bushidō" on johdettu tästä sanasta.


title: Bushi

text: Bushi-käsitettä ei voi suoraan rinnastaa samurai-käsitteeseen, sillä bushit olivat samuraidenkin joukossa yläluokkaa, korkeaa aatelia. Voidaan sanoa, että jokainen bushi oli samurai, mutta kaikki samurait eivät olleet busheja.


title: Koti-Karjala

text: Koti-Karjala on Kiteellä ilmestyvä Kiteen, Tohmajärven ja Rääkkylän alueen paikallislehti. Lehti perustettiin vuonna 1960 "Kiteen Lehti" -nimisenä. Vuodesta 1967 vuoteen 1980 saakka lehti ilmestyi nimellä "Kiteen-Tohmajärven lehti". Vuonna 1980 lehti muuttui kaksipäiväiseksi ja vuosina 1987–1992 lehti ilmestyi kolmesti viikossa. Lehti ilmestyy nyt keskiviikkoisin ja lauantaisin.


title: Koti-Karjala

text: Koti-Karjalan pääosakas on Kitee-Seura ry. Lehti ei kuulu mihinkään laajempaan lehtikonserniin.


title: Areios Didymos

text: Areios Didymos oli antiikin kreikkalainen filosofi ja kirjailija, joka kuului stoalaiseen koulukuntaan. Hän oli kotoisin Aleksandriasta ja vaikutti ajanlaskun alun tienoilla.


title: Areios Didymos

text: Areios oli keisari Augustuksen hovifilosofi. Hänet tunnetaan ennen kaikkea hänen kirjoittamastaan eettisestä doksografiasta, joka on hellenistisen ajan stoalaisen ja peripateettisen etiikan merkittävimpiä lähteitä. Teoksesta tunnetaan katkelmia Stobaiokselta ("Eclogae" 2.37–152). Sen lisäksi Areios kirjoitti myös stoalaisesta ja peripateettisesta fysiikasta.


title: Aetios

text: Aetios tai Aëtius () oli seuraavien antiikin aikaisten henkilöiden nimi:


title: 28 viikkoa myöhemmin

text: 28 viikkoa myöhemmin on Juan Carlos Fresnadillon ohjaama ja Danny Boylen tuottama zombiaiheinen kauhuelokuva vuodelta 2007. Elokuvan pääosissa ovat Robert Carlyle, Catherine McCormack, Mackintosh Muggleton, Imogen Poots, Jeremy Renner ja Rose Byrne. "28 viikkoa myöhemmin" on jatko-osa vuoden 2002 elokuvalle "28 päivää myöhemmin".


title: 28 viikkoa myöhemmin

text: Elokuvalle on suunniteltu jatko-osaa, "28 kuukautta myöhemmin", joka kuitenkaan ei ole edennyt.


title: 28 viikkoa myöhemmin

text: Elokuva alkaa edellisen osan tapahtumiin sijoittuvalla kohtauksella jossa Don, hänen vaimonsa Alice ja joukko muita ihmisiä piileskelevät raivotautisilta. Pian kuitenkin saastuneet löytävät heidät, saastuttaen lähes kaikki lukuunottamatta Donia joka onnistuu pakenemaan vesiteitse.


title: 28 viikkoa myöhemmin

text: 28 viikkoa myöhemmin raivotautiset menehtyvät ja Yhdysvaltain asevoimien johdolla NATO lähettää joukkoja etsimään hengissä selviytyneitä siviilejä. Sotilaiden yrittäessä palauttaa Britanniaa ihmisille elinkelpoiseksi, siviilejä siirretään Lontoon Isle of Dogsin kaupunginosassa sijaitsevalle alueelle jossa asuu 15 000 raivotautisilta selviytynyttä brittipakolaista. Sotilaiden pelastama Alice ja hänen lapsensa Andy ja Tammy saapuvat kaupunkiin, jossa he tapaavat jälleen Donin.


title: 28 viikkoa myöhemmin

text: Selviää, että Alice on saanut raivotartunnan, mutta on immuuni sen oireille. Alice eristetään selliin jossa Don kuitenkin onnistuu vierailemaan, ja heidän suudellessa Don muuttuu raivotautiseksi. Don tappaa Alicen ja alkaa tartuttaa kaupunkilaisia viruksella, jolloin yhdysvaltalaisjoukkojen tarkka-ampujille annetaan käsky eliminoida kaikki saastuneet ja siviilit. Lopulta sotilaita komentava prikaatinkenraali Stone määrää suihkuhävittäjiä pommittamaan kaupungin napalm-pommeilla, joka tappaa suuren osan saastuneista ja siviileistä. Suuri osa kuitenkin onnistuu selviytymään kaupungin tuhosta.


title: 28 viikkoa myöhemmin

text: Andy ja Tammy, yhdessä majuri Rossin ja kersantti Doylen kanssa, pakenevat kaupungista ja ottavat yhteyden Doylen ystävään Flynniin, joka kertoo hakevansa heidät helikopterin kyydissä Wembley Stadiumilta. Samoihin aikoihin Stone käskee sotilaita käyttämään kemiallisia aseita tappamaan kaupungista paenneet raivotautiset ja siviilit. Andy, Tammy, Ross ja Doyle huomaavat myrkkykaasusta muodostuneen pilven lähestyvän heitä, mutta he selviytyvät kaasulta suojautumalla henkilöautoon. Liekinheittimillä aseistautuneet sotilaat kuitenkin tappavat Doylen, ja kolmikko pakenee Lontoon metroon. Metroasemalla heidän kimppuunsa hyökkää Don, joka tappaa Rossin ja puree Andya. Tammy ampuu Donin, minkä jälkeen hän huomaa että Andy on immuuni virukselle. Andy ja Tammy pääsevät lopulta Wembley Stadiumille, jossa Flynn vie heidät helikopterilla pois Yhdistyneestä kuningaskunnasta.


title: 28 viikkoa myöhemmin

text:
Loppukohtaus sijoittuu 28 vuorokautta elokuvan tapahtumien jälkeen. Kohtauksessa nähdään Flynnin helikopterin jäännökset, ja tunnistamaton ranskalaisella korostuksella puhuva henkilö pyytää apuvoimia helikopterin radiossa. Viimeisessä kohtauksessa kourallinen raivotautisia juoksee hylätyn Pariisin poikki kohti Eiffelin tornia.
Elokuvan soundtrackin sävelsi brittiläinen John Murphy.


title: Karakteritanssi

text: Karakteritansseiksi kutsutaan baletin liikekieleen sopiviksi mukaeltuja kansantanssiosioita, joita on usein balettiteoksissa. Karakteritanssi on siis eri maiden kansantansseja baletin liikekielelle muunnettuna – tai näkökulmaa vaihtaen balettia, johon on lainattu kansantanssin liikkeitä ja piirteitä. Karakteritanssi kuuluu osaksi perinteistä venäläistä klassisen baletin koulutusta ja useissa traditionaalisissa balettiteoksissa on pitkiä tanssikohtauksia eri maiden tansseista. Näissä ei yleensä käytetä varvastossuja tai tutu-hameita, vaan erilaisia kenkiä, saappaita ja kansallispuvuista mukailtuja asuja.


title: Karakteritanssi

text: Karakteritanssia ja sen opetusohjelmaa on kehitetty erityisesti Venäjällä. Monet pohjana käytetyt kansantanssit ovatkin entisen Neuvostoliiton alueen tai ns. itäblokin maiden tansseja (valko-venäläisiä, moldovalaisia, unkarilaisia jne.). Myös espanjalaisia tansseja tai italialaisia "tarantelloja" kuuluu karakteritansseihin ja esiintyy balettiteoksissa. Karakteritanssin liikkeet ja metodiikka ei kuitenkaan ole maailmanlaajuisesti niin vakiintunutta kuin klassisen baletin. Termiä on alettu käyttää 1700-luvulla.


title: Aetios (filosofi)

text: Aetios Antiokialainen () (ensimmäinen vuosisata eaa.) oli antiikin kreikkalainen peripateettiseen koulukuntaan kuulunut filosofi ja doksografi. Hän oli kotoisin Antiokiasta, Syyriasta.


title: Aetios (filosofi)

text: Aetios kirjoitti doksografian nimeltä "Luonnonfilosofien mielipiteistä" ( eli , ). Siitä on säilynyt vain katkelmia Stobaioksella ja Nemesioksella. Aetios kirjoitti myös tähtitieteestä, meteorologiasta ja fysiikasta. Hän käsitteli teoksissaan Thaleen, Anaksimandroksen, Pythagoraan, Theofrastoksen ja Poseidonioksen ajatuksia.


title: Aetios (filosofi)

text: Aetioksen teos käännettiin arabiaksi 900-luvulla. Teoksesta säilyneet katkelmat ovat merkittäviä lähteitä, koska ne sisältävät varhaisempia katkelmia näiltä ajattelijoilta. Hänen ansiostaan saatiin mm. tietää, että Anaksimandros oli ollut darwinistisen evoluutioteorian edelläkävijä puhuessaan lajien kehityksestä.


title: Utti Hietala

text: Utti Hietala (s. 13. tammikuuta 1983) on suomalainen Classic Bodybuilding -kehonrakentaja. Hänen kehonrakennusaiheinen treenibloginsa on kävijämäärien perusteella Suomen suosituin omalla alallaan. Hietala tunnetaan erityisesti naturaalikehonrakennuksen puolestapuhujana. Tunnettavuutensa hän on alkujaan hankkinut pääasiassa kirjoittamalla aktiivisesti voimailuaiheisilla keskustelufoorumeilla.


title: Utti Hietala

text: Utti Hietala aloitti salilla käymisen 14-vuotiaana, jolloin hän harrasti koripalloa ja yleisurheilua. Hän aloitti varsinaisen kehonrakennukseen tähtäävän treenin vuoden 2000 keväällä. Vuonna 2006 hän kilpaili ensimmäistä kertaa Classic Bodybuilding -kisoissa voittaen Turun kisan ja sijoittuen toiseksi Lahden SM-kisoissa. Kisamenestyksensä ansiosta hän pääsi myös edustamaan Suomea PM-kisoihin, joissa hän sijoittui seitsemänneksi. Vuonna 2008 Hietala voitti Classic BB SM kilpailuissa sekä pitkän sarjan (+178cm), että kokonaiskilpailun. Vuoden 2008 PM-kilpailuissa hän sijoittui viidenneksi.


title: Utti Hietala

text:
Kolmen vuoden kilpailutauon jälkeen Hietala kilpaili uudestaan vuonna 2011, jolloin hän sijoittui SM-kilpailuissa toiseksi ja voitti Pohjoismaiden mestaruuden. Ensimmäisissä MM-kisoissaan hän sijoittui alkujaan kahdeksanneksi, mutta nousi doping-käryjen jälkeen kuudenneksi. Hietala kilpaili uudestaan vuosina 2012 ja 2013, jolloin hän voitti toisen SM-kultansa.
(Classic bb +180cm 5.sija)
(Classic bb +180 2.sija)
(Classic bb +180cm 1.sija)
(Classic bb +180cm 1.sija)
(Classic bb open 4.sija)


title: Jorma Pulla

text: Jorma Kalevi Pulla (8. marraskuuta 1945 Helsinki – 25. kesäkuuta 2007 Vihti) oli suomalainen arvorakennusten entisöijä.


title: Jorma Pulla

text: Pulla oli koulutukseltaan puuseppä ja käynyt myös koristeveistäjän kurssin Ateneumissa, mutta muuten alallaan itseoppinut. Hän perusti vuonna 1966 antiikkikehysten entisöintiliikkeen ja sai ensimmäiseksi suureksi kohteekseen Kämp-hotellin kipsikoristeet. Vuonna 1969 Pulla perusti yrityksensä Entisöinti Pullan, jota johti kuolemaansa saakka.


title: Jorma Pulla

text:
Pullan entisöintikohteita olivat muun muassa Helsingissä Säätytalo, Vanha ylioppilastalo, Esplanadin kappeli, Ateneum, Fennia sekä Helsingin tuomiokirkko, Johanneksenkirkko, Kallion kirkko ja Presidentinlinna.
Erityistä huomiota herätti hänen työnsä Kotkan Pyhän Nikolaoksen kirkon enkeliveistosten entisöinnissä: katkelmia hänen työskentelystään sekä lopulta valmiiden kuvien kantaminen paikoilleen yhdessä kirkkoherra isä Veikko Lisitsinin kanssa kuvattiin erääseen mainokseen joka käytti tehokeinonaan korkeata ammattitaitoa.


title: Jorma Pulla

text: Pulla oli entisöimässä myös Moskovan Metropol-hotellia ja puolustusministeriötä sekä Pietarin Astor-hotellia ja Eremitaašin teatteriosaa. Pulla palkittiin kirkkotaiteen Engel-palkinnolla.


title: Jorma Pulla

text: Vuonna 1997 Pulla osti Vihdissä sijaitsevan Olkkalan kartanon, jonka entisöi entiseen loistoonsa. Hän toimi kartanon isäntänä ja esitteli rakennusta ahkerasti yleisölle .


title: Jorma Pulla

text: Pulla oli kirjailija Armas J. Pullan nuorin poika ja oli perustamassa tämän nimikkoseuraa Armas J. Pulla -seura.


title: Eeva-Leena Pokela

text: Eeva-Leena (Eveliina) Marjatta Pokela, ent. Sariola, (s. 1954), on laulaja, säveltäjä, juontaja ja näyttelijä, joka on aikoinaan esiintynyt monissa lastenohjelmissa (muun muassa "Sirkus Papukaijassa"). Hän aloitti esiintymisensä lapsitähtenä vanhempiensa Marjatta ja Martti Pokelan kanssa. Hän on Sibelius-Akatemian lehtori.


title: Eeva-Leena Pokela

text: Pokela on tehnyt yhteistyössä Kehitysvammaliiton kanssa dvd:n "Viito ja viserrä Eeva-Leenan kanssa", jolla on sekä vanhoja lastenlauluja että Pokelan varta vasten sille tekemiä sävellyksiä. Hän on ollut mukana tekemässä koulun laulukirjoja ja koonnut "Pikku kakkosen laulukirjan".


title: Eeva-Leena Pokela

text: Eeva-Leena Pokela oli naimisissa sellotaiteilija Raimo Sariolan kanssa. Naimisissa ollessaan hän käytti nimeä Eeva-Leena Sariola. Heidän lapsiaan ovat kitaristi Petteri Sariola, tuottaja ja rumpali Jyri Sariola, muusikko Soila Sariola, ja myös tytär Meri Sariola on levyttänyt.


title: Eeva-Leena Pokela

text: Vuonna 1982 Pokela juonsi radiossa musiikkiohjelmaa "Virtasesta Vivaldiksi − Musiikinteorian kuntokoulu" yhdessä Timo von Creutleinin ja Jukka Louhivuoren kanssa. Ohjelma koostui kaikkiaan 32 jaksosta, joista kukin oli noin 20 minuutin pituinen.


title: Isovanhemmat

text: Isovanhemmat ovat äidin ja isän vanhemmat. Isovanhemmat ovat usein tärkeitä ja läheisiä jäseniä omassa perhepiirissään.


title: Isovanhemmat

text: Useissa perinteisissä kulttuureissa isovanhemmilla oli suora ja selkeä rooli lastenlasten hoidossa ja kasvatuksessa. Tämänkaltainen rooli on hälventynyt ydinperheiden syntymisen myötä. Toisaalta isovanhempien merkitys on myös kasvanut yhteiskunnan tiukentuneiden aikataulujen vuoksi. Isovanhemmat hoitavat usein lapsenlapsiaan.


title: Isovanhemmat

text: Tilanteessa joissa lapsen omilla vanhemmilla ei ole halukkuutta tai mahdollisuuksia huolehtia lapsestaan, isovanhemmat ovat vaihtoehto lapsen toissijaiseksi huoltajaksi.


title: Isovanhemmat

text: Perinteisissä Itä-Aasian kulttuureissa, jotka ovat saaneet vaikutteita kungfutselaisuudesta, niin kutsuttu "lapsen hurskaus" on yksi tärkeimmistä moraaliarvoista. Isovanhemmat koetaan tällöin tärkeänä auktoriteettina jolla on oikeus puuttua perheen sisäisiin asioihin. Länsimaistumisen myötä myös Itä-Aasiassa isovanhempien merkitys on toisaalta vähentynyt.


title: Isovanhemmat

text: Turun ja Sheffieldin yliopistojen yhteistyössä tekemän tutkimuksen mukaan isoäideistä on apua lastenlasten selviytymisen kannalta. Sen sijaan isoisistä jälkeläisten määrällä mitaten tällaista hyötyä ei voitu havaita. Tutkimus pohjautui suomalaisiin väestötietoihin 1700- ja 1800-luvuilta.


title: Isovanhemmat

text: Useat suomalaiset järjestöt ja yhdistykset ovat tarjonneet viime vuosina niin kutsuttuja "sijaismummo- ja vaaripalveluja". Sijaisisovanhempia voidaan kutsua myös varaisovanhemmiksi. Ideana on, että tutustutetaan toisiinsa lapsi, jonka isovanhemmat ovat kuolleet tai joka ei muusta syystä voi tavata isovanhempiaan sekä lapsen isovanhempien ikäpolvea oleva henkilö, joka on ilmoittautunut halukkaaksi sijaisisovanhemmaksi. Näin lapsella on mahdollisuus saada halutessaan itselleen isoisän tai isoäidin sijainen. Sijaisisovanhempia on tarjottu myös maahanmuuttajalapsille joiden omat isovanhemmat ovat jääneet entiseen kotimaahan. Alakoulujen ensimmäisillä luokilla taas on ollut niin sanottuja "koulumummoja" ja "kouluvaareja".


title: Isovanhemmat

text: Isovanhemmille on suomen kielessä useita nimityksiä. Yleiskielisiä nimityksiä ovat "isoäiti" ja "isoisä", "mummo" ja "mummu" sekä "ukki" ja "vaari". Erisävyisiä, harvinaisia tai murteellisia nimityksiä ovat esimerkiksi "mummi, mummeli, muori, mamma, nanna" ja "ämmä" sekä "pappa, paapa, paappa, taata, taatto, ukko, äijä" ja "äijävaari". Jotkin isovanhempia tarkoittavat sanat on lainattu suomen murteisiin ruotsin kielestä, kuten "tuffa/tuhva/tuhari/tuora" (< "storfar"), "fammu" (< "farmor") tai "tummu" (< "stormor"). Nimitysten määriteosana on käytetty "ison" lisäksi myös sanoja "suuri-" tai "vanha-".


title: Stoa (rakennustyyppi)

text: Stoa () tarkoitti antiikin kreikkalaisessa arkkitehtuurissa vapaasti seisovaa avointa pylväshallia tai rakennukseen liittyvää katettua pylväshallia, joka oli yleensä tarkoitettu julkiseen käyttöön. Varhaiset stoat muodostuivat yleensä rakennuksen sivua reunustavasta pylväiköstä, ja ne olivat usein doorilaista tyyliä. Myöhemmin stoissa saattoi olla kaksi kerrosta, ja ne olivat usein joonialaista tyyliä.


title: Stoa (rakennustyyppi)

text: Stoia oli usein suurten kaupunkien agoran eli markkinapaikkojen ympärillä. Stoat olivat avoimia yleisölle: kauppiaat saattoivat myydä niissä tavaroitaan, taiteilijat esitellä taidettaan, filosofit opettaa ja niissä saatettiin pitää uskonnollisia kokouksia. Stoalainen filosofikoulukunta sai nimensä stoasta.


title: Stoa (rakennustyyppi)

text: Ateenassa


title: Stoa (rakennustyyppi)

text: Deloksella


title: Stoa (rakennustyyppi)

text: Korintissa


title: Stoa (rakennustyyppi)

text: Olympiassa


title: Stoa (rakennustyyppi)

text: Muualla


title: Moderni tanssi

text: Moderni tanssi on tanssitaiteen muoto, joka alkoi kehittyä 1900-luvun alkupuoliskolla vastalauseena klassisen baletin esteettisille ihanteille ja muotokielelle.


title: Moderni tanssi

text: Modernin tanssin ensimmäisiä kuuluisia edustajia oli Isadora Duncan (1877–1927), amerikkalainen itseoppinut tanssija, joka ei kuitenkaan pystynyt siirtämään perintöään eteenpäin oppilailleen. Hänen aikanaan yleisöjen shokeeraamiseen riitti tanssiminen paljain jaloin, mutta monet Duncanin ajatukset tanssin vapauttamisesta kahlitsevista säännöistä ja siitä, kuinka tanssi-ilmaisun pitää käyttää koko kehoa instrumenttinaan, muodostuivat lopulta modernin tanssin tärkeiksi perusperiaatteiksi. Isadora ei koskaan saanut taiteelleen ymmärrystä kotimaassaan, mutta hänen esiintymisillään Euroopassa oli suuri vaikutus uudenlaisen tanssiajattelun kehitykselle. 1910-1930-luvuilla oli keskieurooppalaisen voimistelun ja tanssin piirissä syntynyt uusia aatteita. Liikuntakasvatuksella nähtiin olevan suuri merkitys ihmisen fyysiselle, mentaaliselle ja emotionaaliselle kehitykselle. Varsinkin naisia ajatellen kehitettiin uudenlaista rytmistä kokonaisliikuntaa, jossa korostettiin luonnollista, terveellistä liikettä ja tietoisuutta kehon omasta rytmistä suhteessa musiikin rytmiin. Tämä ajattelu yhdistyi pyrkimykseen löytää tanssiin uutta, baletista poikkeavaa estetiikkaa ja sisältöä. Euroopassa tärkeitä uranuurtajia olivat unkarilaissyntyinen tanssiteoreetikko ja opettaja Rudolf von Laban, Mary Wigman, Harald Kreutzberg, Gret Palucca, Valeska Gert, Trudi Schoop (joka myöhemmin keskittyi tanssiterapiaan), Dore Hoyer ja Kurt Jooss (Labanin oppilas, Essenin "Folkwang"-koulun johtaja, tanssiteatterin kehittäjä).


title: Moderni tanssi

text: Toinen maailmansota katkaisi alkaneen kehityksen Euroopassa, mutta Yhdysvalloissa kehitys jatkui. Siellä syntyivät tanssia uudistaneiden koreografien luomat modernin tanssin tekniikat kuten Martha Grahamin, José Limonin ja Merce Cunninghamin. Moderni tanssi loi uutta estetiikkaa joka hylkäsi klassisen baletin keveyden ja pinnalliset, usein satuihin perustuvat, aihepiirit. Tanssiliikkeen haluttiin kumpuavan sisältäpäin ja hakevan muotonsa ja sanottavansa tanssijan tunteista itsenäisenä taidemuotona, joka ei ole alisteista musiikille, kuvataiteelle tai kirjallisuudelle. Modernin tanssin ideat kytkeytyvät vahvasti muiden taiteiden modernistisiin ajatuksiin.


title: Moderni tanssi

text: Modernin tanssin lähtöajatus on perinteen hylkääminen ja uudistaminen. Niinpä uudet tanssisukupolvet haluavat sanoutua irti edeltäjiensä ja opettajiensa taiteesta ja luoda oman tyylinsä ja tanssifilosofiansa. Nykyään suositaankin termiä nykytanssi, jolloin moderniksi tanssiksi käsitetään nimenomaan tanssityylin varhaisempien edustajien luoma taide. Käsitteiden käyttö on kuitenkin häilyvää ja niiden merkitys päällekkäinen. Suositeltavaa onkin ehkä käyttää nimikettä nykytanssi kaikesta tähän samaan historialliseen kehityskaareen kuuluvista vaiheista ja tyyleistä. Tanssilajin tunnusmerkiksi nousee kyseenalaistaminen, oman persoonallisen tyylin hakeminen ja vaikutteiden kerääminen kaikesta ympärillä olevasta kulttuurista. Nykytanssissa merkittävimmin omanlaistaan verrattuna muuhun tanssiin on pohjalla oleva ajattelu, joka saattaa käyttää ilmaisussaan mitä tahansa liikettä.


title: Hedelmällisyys

text: Hedelmällisyys eli fertiliteetti on kyky lisääntyä eli saada jälkeläisiä.


title: Hedelmällisyys

text: Joissain myyttisissä ja uskonnollisissa käsityksissä hedelmällisyys on keskeisellä sijalla. Maanviljelijöiden ja karjankasvattajien muinaiset uskonnot liittyivät paljon hedelmällisyyteen, enemmän kuin esimerkiksi pyyntikulttuurien uskonnot, sillä maanviljelijät ja karjankasvattajat näkivät selvästi suoran riippuvuutensa hoitamiensa eliöiden lisääntymisestä. Hedelmällisyyttä pyrittiin usein parantamaan miellyttämällä henkiolentoja, jotka siitä asiasta vastasivat.


title: AKG Acoustics

text: AKG Acoustics (alun perin Akustische und Kino-Geräte Gesellschaft m.b.H.) on itävaltalainen audiotekniikkavalmistaja, joka on tunnettu etenkin mikrofoneistaan ja kuulokkeistaan. Rudolf Goerike ja Ernst Pless perustivat yrityksen Wienissä vuonna 1947, ja vuodesta 1994 AKG on kuulunut Harman International Industriesin valmistajaperheeseen muun muassa Soundcraftin, dbx:n, Crownin ja Lexiconin kanssa.


title: AKG Acoustics

text: AKG:n tunnetuin tuote lienee studiokäytössä lähes standardin aseman saavuttanut C 414-kondensaattorimikrofoni. Siitä on vuosien saatossa julkaistu useita versioita, viimeisimpänä C 414 LTD yrityksen 60-vuotissyntymäpäivien kunniaksi.


title: AKG Acoustics

text: AKG on innovatiivisen yrityksen maineessa. Se vastasi muun muassa maailman ensimmäisen dynaamisen herttasuuntakuviolla varustetun mikrofonin valmistuksesta ja AKG on ollut myös etulinjassa radiomikrofonien puolella, käyttäjinä muun muassa Rod Stewart, Peter Gabriel ja Simply Red. AKG:n mikrofoneja on käytetty myös MIR-avaruusasemalla.


title: AKG Acoustics

text: Harman Pro:n ja siten myös AKG:n suomalaisena maahantuojana toimii espoolainen Studiotec Oy.


title: Madonluvut

text: Madonluvuilla tai madon luvuilla tarkoitetaan ankaria nuhteita tai määräyksiä. Mytologiassa madonluku on käärmeentorjuntaloitsu.


title: Madonluvut

text: Madonluku on myös päätöksenteossa kunkin toimintavaihtoehdon huonoin mahdollinen tulos. Minimax-päätöksessä valitaan se vaihtoehto, jonka madonluku on paras.


title: Vuodenkierto

text: Vuodenkierto on myyttisesti ja uskonnollisesti merkittävä ilmiö. Se on tärkeä sekä maanviljelijöille että pyyntitaloudessa eläville. Monet tapahtumat, kuten työt ja juhlat, jaksotettiin vuodenkierron mukaan.


title: Vuodenkierto

text: Vuodenkierron uskottiin usein olevan jollain tavoin palautuvaa, ja vuotta on usein kuvattu pyörällä hieman samaan tapaan, kuin vuorokauden aikaa osoitetaan pyöreällä kellolla. Eräs aurinkopyörän merkitys onkin juuri vuodenkierto. Mutta uusi vuodenkierto käsitettiin kuitenkin uudeksi vuodeksi eikä edellisen toistoksi, ja syklisen aikakäsityksen syklit olivat usein huomattavasti vuotta pitempiä.


title: Sérgio Dutra Santos

text: Sérgio Dutra Santos, paremmin tunnettuna Sérgio, on brasilialainen lentopalloilija, joka pelaa tällä hetkellä brasilialaisessa Serviço Social da Indústria-SP:ssa. Hän on pelannut nykyisessä seurassaan vuodesta 2009 lähtien. Tätä ennen hän edusti italialaista Copra Piacenzaa.


title: Sérgio Dutra Santos

text: Sérgio valittiin vuonna 2001 Lentopallon maailmanliigan parhaaksi vastaanottajaksi ja vuonna 2002 parhaaksi puolustajaksi. Hän on voittanut yhden olympiakullan ja kaksi olympiahopeaa.


title: Tukholman katolinen tuomiokirkko

text: Pyhän Eerikin katolinen tuomiokirkko () on kirkkorakennus Tukholman Södermalmilla, Folkungagatan-kadun päässä hieman Medborgarplatsenilta etelään. Se on Tukholman katolisen hiippakunnan tuomiokirkko.


title: Tukholman katolinen tuomiokirkko

text: Arkkitehti Axel Gillbergin suunnittelema kirkko rakennettiin vuosina 1890–1892. Vuonna 1784 perustettu Tukholman katolinen seurakunta oli ostanut tontin 1857. Värikäs rakennus edustaa pyörökaarityyliä ja sen seinät on verhoiltu punatiilellä. Julkisivua koristaa kaksi matalaa tornia. Kirkkosali uudistettiin ja kirkkoa täydennettiin lisärakennuksella 1979–1982 arkkitehti Hans Westmanin suunnitelmien mukaan. Samalla kirkkoon yhdistettiin 1680-luvulla valmistunut viereinen Paulin talo, joka muutettiin seurakuntatiloiksi. Muutostöiden valmistuttua kirkko vihittiin uudelleen käyttöön 25. maaliskuuta 1983.


title: Piirinvalvoja

text: Piirinvalvoja on ortodoksisessa kirkossa toimiva piispan avustaja.


title: Piirinvalvoja

text: Käytännön syistä ortodoksiset hiippakunnat jaetaan 2–3 valvontapiiriin; valvontapiiriä johtaa piirinvalvoja.


title: Piirinvalvoja

text: Piirinvalvojaksi määrää hiippakunnan piispa enintään viideksi vuodeksi kerrallaan luottamusta ja kunnioitusta nauttivan sekä muutoinkin tehtävään sopivan kyseisen valvontapiirin papin. Epävirallinen joskin kohtalaisen vakiintunut käytäntö on että kaksi peräkkäistä viisivuotiskautta on maksimiaika, sitten miestä vaihdetaan, koska työ on kohtalaisen rasittava.


title: Piirinvalvoja

text: Kyseessä on siis piispan uskottu mies, joka hoitaa juoksevia asioita piispantarkastusten välillä.


title: Piirinvalvoja

text: Piirinvalvoja on hiippakunnan piispan välittömän määräysvallan alainen ja hänen tulee toimia piispainkokouksen vahvistaman ohjesäännön mukaan.


title: Piirinvalvoja

text: Hänen tulee ahkerasti valvoa seurakuntien uskonnollissiveellistä ja hengellistä elämää ja olla pappien, diakonien ja kanttorien ohjaajana ja neuvonantajana heidän seurakunnallisessa toiminnassaan sekä käydä hiippakunnan piispan määräyksestä tai muulloinkin hänen luvallaan tarkastuksella piirinsä seurakunnissa. Valvojan tulee antaa toiminnastaan vuosittain kertomus piispalle.


title: Piirinvalvoja

text: Matkakustannusten korvausta valvoja saa kirkkokunnan varoista samojen perusteiden mukaan kuin sitä suoritetaan valtion viran tai toimen haltijalle. Muuten tehtävä on palkaton kunniatehtävä.


title: Piirinvalvoja

text: Järjestelmä on yhteinen useimmille ortodoksisille kirkoille; muun muassa arkkipiispa Herman oli Viron aikanaan Kuresaaren piirinvalvoja. Samoin sittemmin pyhäksi kanonisoitu isä Aleksander Hotovitski, Helsingin kirkkoherra vuosina 1914 - 17, toimi Suomen ortodoksisen hiippakunnan piirinvalvojana.


title: Lukko (täsmennyssivu)

text: Lukko voi tarkoittaa seuraavia:


title: Kauppalehden talousuutiset

text: Kauppalehden Talousuutiset oli talouden uutisiin ja niiden taustoihin keskittyvä uutislähetys, jota esitettiin MTV3-kanavalla joka arki-ilta "Seitsemän Uutisten" jälkeen. Talouden erityisuutislähetystä toimitti televisiossa aluksi MTV3, mutta myöhemmin yhteistyötä tehtiin tiiviisti "Kauppalehden" kanssa. Lähetyksillä oli parhaimmillaan lähes miljoona katsojaa päivittäin.


title: Kauppalehden talousuutiset

text: "Talousuutisten" juuret ovat MTV3-kanavan "10+ rahan maailma" -ohjelmassa, jota esitettiin vuoden 1993 alusta aina saman vuoden toukokuun loppuun. Suuri kiinnostus talouteen johti siihen, että päivittäistä uutisointia lisättiin, ja MTV3-kanavan ensimmäiset "Talousuutiset" lähetettiin 12. elokuuta vuonna 1993 (ohjelmatietojen mukaan kuitenkin viitataan usein päivämäärään 16. elokuuta). Aluksi ohjelman nimi oli vain "Talousuutiset," ja niitä lähetettiin maanantaisin "Seitsemän Uutisten" jälkeen ja tiistaista perjantaihin "Kymmenen Uutisten" jälkeen. Kesto mainoksineen oli 10 minuuttia. Alussa MTV3:n taloustoimitukseen kuuluivat toimituspäällikkö Juhani Pekkala ja toimittajat Tarja Hakulinen, Tarja Jokela, Veli-Jorma Juusela, Elsi Mustaniemi, Tapio Nurminen, Kari Partio, Tapani Pohjala, Markku Pohjanmäki ja Risto Repo. Loppuvuodesta 1993 ohjelmalla oli keskimäärin jo lähes 600 000 katsojaa, ja saman vuoden Telvis-äänestyksessä se voitti lehdistöraadin kunniakirjan vuoden ajankohtaisohjelmana. Myöhemmin ohjelman tutuksi ruutukasvoksi nousi Elsi Mustaniemi, joka lopulta ankkuroi "Talousuutisia" 14 vuotta.


title: Kauppalehden talousuutiset

text: Vuonna 1996 "Talousuutiset" väistyi myöhäisillasta urheilu-uutislähetys "Tulosruudun" tieltä, ja niitä lähetettiin joka arkipäivä "Seitsemän Uutisten" jälkeen. Vuodesta 1996 lähtien MTV Oy osti "Seitsemän Uutisten" jälkeen lähetettävien ja "Huomenta Suomen" "Talousuutisten" materiaalin alihankintana Suomen Uutisvirta Oy:ltä. Yhtiön perustajana ja toimitusjohtajana oli tuolloin Pekka Hyvärinen, joka toimi myös vuosina 1993–1996 MTV3-kanavan uutisten vastaavana päätoimittajana.


title: Kauppalehden talousuutiset

text: Vuoden 1999 lokakuussa MTV Oy ja "Kauppalehti" perustivat uuden yhtiön Suomen Uutislinkki Oy:n, jonka toimitus tuotti "Talousuutiset" Alma Media -konsernin sisäisenä yhteistyönä. Yhtiö vastasi myös "Huomenta Suomen" "Talousuutisten" ja viikoittaisen "Kodin rahat" -hyötyohjelman tuotannosta MTV3-kanavalle. Yhtiön toimitusjohtajana ja taloustoimituksen esimiehenä toimi Teijo Valtanen.


title: Kauppalehden talousuutiset

text: Vuoden 1999 lopussa aloitettiin myös ohjelman välissä oleva pörssisuora. Ensimmäisen pörssisuoran "Kauppalehden" tiloista teki lehden toimittaja Eeva-Stiina Pesonen (o.s. Prunnila). Alussa pörssisuoria tekivät myös Janne Pöysti ja Ilkka Virtanen. Kauppalehti Online tuotti tv-lähetykseen myös tarvittavat grafiikat, kuten pörssikurssit, ja "Kauppalehden" brändi oli näkyvästi esillä televisiossa. Vuoden 2000 lokakuussa MTV3-kanavalla aloitti myös uusittu "Saldo – Kodin rahat". Vuoden 2001 loppuun jatkuneen viikoittaisen hyötyohjelman vakiokasvona ja tuottajana toimi myöhemmin myös "Talousuutisissa" vaikuttanut Matti Toivonen.


title: Kauppalehden talousuutiset

text: Ohjelman nimi "Kauppalehden Talousuutiset" vakiintui vuoden 2002 alussa, jolloin "Kauppalehti" perusti oman monikanavatoimituksen ja tuotti sen jälkeen kaiken talousuutisoinnin myös MTV3-kanavalle. Vuodesta 2004 taloustoimituksen uutispäällikkönä toimi Tapani Mäkinen. MTV Oy:n siirryttyä Bonnier AB:n omistukseen vuonna 2005 "Kauppalehti" tuotti "Talousuutisia" ulkopuolisena tuotantoyhtiönä.


title: Kauppalehden talousuutiset

text: Ohjelma lopetettiin elokuussa 2009 osana MTV Oy:n omaa tehostamisohjelmaansa. Osa ohjelman silloisista toimittajista siirtyi MTV3:n uutistoimitukseen.


title: Boipatongin verilöyly

text: Boipatongin verilöyly oli Etelä-Afrikassa Boipatongin townshipissä 17. kesäkuuta 1992 tapahtunut verilöyly, jossa joukko pääasiassa zulu-heimoon kuuluneita Inkatha-vapauspuolueen kannattajia murhasi kaupungissa 46 ihmistä yhden yön aikana. Maan turvallisuusjoukot eivät yrittäneetkään estää tapahtumia eivätkä pyrkineet saattamaan oikeuteen sen toteuttajia. Joidenkin silminnäkijöiden mukaan poliisi olisi saattanut hyökkääjät townshipiin ja sieltä pois.,


title: Boipatongin verilöyly

text: Pian verilöylyn jälkeen Mandela ilmoitti ANC:n vetäytyvän neuvotteluista ja esitti neljäntoista kohdan ohjelman, jonka hallituksen tuli toteuttaa ennen kuin neuvottelut saattoivat jatkua. Ehtoina oli muun muassa hallituksen ANC:n kannattajia vastaan suunnatun terrorikampanjan lopettaminen, aikaisemman siirtotyöläisten yömajojen suojaamiseksi tehdyn sopimuksen toimeenpano sekä Inkathan kannattajien niin sanottujen "kulttuurillisten aseiden" kantamisen kieltäminen. Kiristyneessä ilmapiirissä hallitus hylkäsi ANC:n vaatimukset.


title: Innervisions

text: Innervisions on Stevie Wonderin vuonna 1973 julkaisema albumi. Se on kolmas Wonderin klassisen kauden albumeista, joihin lasketaan myös "Music of My Mind", "Talking Book", "Fulfillingness' First Finale" ja "Songs in the Key of Life". Levyn yhdeksän kappaletta käsittelevät monia teemoja: huumeet kappaleissa "Too High" ja "Don't You Worry 'Bout a Thing", sosiaalinen viha raidoilla "Higher Ground" ja "Living for the City" sekä rakkaus balladeissa "All in Love is Fair" ja "Golden Lady." Albumin päättävä "He's Misstra Know It All" on ankara hyökkäys silloista Yhdysvaltain presidenttiä Richard Nixonia kohtaan (samoin kuin Fulfillingness' First Finalen "You Haven't Done Nothin'").


title: Innervisions

text: Albumin julkaisi alun perin Motown-levy-yhtiö 3. elokuuta 1973. Kuten monien Wonderin levyjen kohdalla, tämänkin levyn sanoitukset, sävellykset ja tuottaminen on lähes yksinomaan hänen käsialaansa. "Innervisions" voitti muun muassa parhaan levyn Grammy-palkinnon vuonna 1974, ja "Living for the City" sai parhaan R&B-kappaleen Grammyn.


title: Innervisions

text: Sanoitukset, sävellykset ja sovitukset Stevie Wonderin.


title: Oq

text: Oq tarkoittaa seuraavia:


title: Sekigaharan taistelu

text: Sekigaharan taistelu () oli Japanissa 21. lokakuuta vuonna 1600 käyty taistelu ja käännekohta Japanin historiassa. Taistelun voittanut Tokugawa Ieyasu perusti Tokugawa-shōgunaatin, joka oli vallassa 1800-luvun puoliväliin saakka. Taistelu merkitsi Sengoku-kauden loppua ja Edo-kauden alkua. Vaikka Tokugawalta kestikin taistelun jälkeen vielä kolme vuotta valtansa vakiinnuttamiseen Toyotomi-klaanista ja daimioista, taistelua pidetään laajalti shōgunaatin epävirallisena alkuna.


title: Sekigaharan taistelu

text: Nykyisen Sekigaharan alueella Gifun prefektuurisa Tokugawa Ieyasun joukot taistelivat Toyotomi Hideyoshin pojalle ja perilliselle Hideyorille uskollisen Ishida Mitsunarin johtamia joukkoja vastaan. Taistelun kehityssuunta kääntyi, kun Ishidan puolella seissyt Kobayakawa Hideaki petti liittolaisensa. Vaikka Kobayakawa ei joukkoineen aluksi osallistunut taisteluun, Tokugawa lopulta käski "ashigarujaan" ampumaan Kobayakawan joukkoja kohti, minkä jälkeen Kobayakawa liittyi Tokugawan puolelle.


title: Ricardo Garcia

text: Ricardo Garcia (19. marraskuuta 1975) on brasilialainen lentopalloilija. Ricardona paremmin tunnettu Ricardo Garcia pelaa Italian A1-liigassa Volley Luben joukkueessa.


title: Ricardo Garcia

text: Brasilian maajoukkueessa Ricardo on pelannut jo monia vuosia menestyksekkäästi. Saavutuksia ovat olympiakulta Ateenasta 2004, maailmanmestaruus 2002 ja 2006, maailmanliigan voittoja neljä kappaletta peräkkäin sekä muita hieman vähemmän tunnettuja mestaruuksia. Ricardo on pelannut yli 300 A-maaottelua Brasilian maajoukkueessa ja on maan suurimpia lentopallotähtiä yhdessä Giban kanssa. Ricardo toimi myös maajoukkueen kapteenina. Vuodesta 2008 lähtien Ricardoa ei ole esiintynyt maajoukkueessa riitaannuttuaan päävalmentaja Bernado Rezenden kanssa. Hän palasi kuitenkin vuonna 2012 maajoukkueeseen voittaen olympiahopeaa Lontoon olympialaisissa.


title: Yn

text: Yn tarkoittaa seuraavia:


title: Ya

text: Ya tarkoittaa seuraavia:


title: Yg

text: Yg tai YG tarkoittaa seuraavia:


title: Torchwood

text: Torchwood on "Russell T Daviesin" luoma spin-off-sarja, joka pohjautuu "Doctor Who"-sarjaan. Sitä esitettiin vuosien 2006–2011 aikana neljä tuotantokautta. Torchwoodin nimi on anagrammi "Doctor Whosta". Torchwood on suunnattu aikuisemmalle yleisölle kuin Doctor Who, sillä se sisältää enemmän väkivaltaa, seksiä ja kauhua.


title: Torchwood

text: Sarjaa on Suomessa esittänyt Yle TV2 sekä MTV3 Scifi.


title: Torchwood

text: Sarjassa seurataan valtion ja poliisivoimien ulkopuolella toimivan "Torchwood"-nimisen organisaation (tarkemmin Torchwood 3:n) taistelua erilaisia maapallolle eksyneitä hirviöitä ja organismeja vastaan, jotka kulkeutuvat tapahtumapaikkana toimivaan Cardiffin kaupunkiin siellä sijaitsevan aika-avaruusrepeämän läpi. Tämän lisäksi Torchwood yrittää löytää muukalaisteknologiaa, jolla ihmiskunta voisi taistella maan ulkopuolisia uhkia vastaan.


title: Torchwood

text: Sarjassa nähdään mm.


title: Torchwood

text:
Ensimmäisessä jaksossa tutustutaan poliisiin nimeltä Gwen Cooper, joka tutkiessaan sairaalan yläkertaa näkee ensimmäistä kertaa elämässään avaruusolennon. Torchwoodin komentaja, kapteeni Jack Harkness pelastaa Gwenin weevil-olennon kynsistä, ja rekrytoi hänet Torchwood-tiimiin.
Torchwood-jaksoissa käsitellään mm. LGBT-aihetta, eksistentialismia, ihmisarvoa ja vallan korruptoivaa vaikutusta.


title: Torchwood

text: Sarjan ensimmäisellä tuotantokaudella jokaisella päänäyttelijällä on seksuaalista kanssakäymistä samaa sukupuolta olevan kanssa. Kapteeni Jack Harkness on avoimesti omniseksuaali, eli on kiinnostunut kaikkien ihmissukupuolen muotojen lisäksi myös avaruusolennoista. Torchwoodin tekijä kuvailee sarjaa "hyvin biseksuaaliseksi ohjelmaksi" eikä kategorisoi hahmoja mihinkään tiettyyn seksuaaliseen lokeroon.


title: Torchwood

text: Torchwood-jaksoissa toistuu teemoja kuolevaisuudesta, elämän tarkoituksesta ja mahdollisesta kuoleman jälkeisestä elämästä. Takaisin henkiin herätetyt ihmiset toteavat, ettei kuoleman jälkeen ole yhtään mitään. Muutamat hahmot kertovat, että kuolleena olemisen pimeydessä vaanii jokin. Kapteeni Jack on kuolematon, ja on "kuollut" elämänsä aikana tuhansia kertoja. Kapteeni Jack on sarjassa Doctor Who kuollut kerran oikeasti, mutta Rose herätti hänet uudelleen henkiin. Vasta sen jälkeen hänestä tuli kuolematon. Jack kuitenkin kuolee sarjassa Doctor Who yli viiden miljardin vuoden kuluttua nimellä Boen naama, joten hän on oikeastaan vain lähes kuolematon.


title: Torchwood

text: Korruptiota käsitellään Torchwood-tiimiläisten käyttäessä löytämiään muukalaisteknologisia laitteita itsekkäisiin ja epäeettisiin tarkoituksiin.